Archive for the “Δελτία Τύπου” Category\nΣυναρπαστικές μονομαχίες είχε η έβδομη αγωνιστική των Πανελληνίων Ατομικών Νεανικών Πρωταθλημάτων 2010, που διεξάγονται στο Περιστέρι. Σε όλες τις κατηγορίες γίνεται μεγάλη μάχη για τα μετάλλια, με καθημερινές ανατροπές στη βαθμολογία, αν και πλέον στις τρεις από τις τέσσερις κατηγορίες υπάρχουν ξεκάθαρα φαβορί. Το σωματείο που διοργανώνει τους αγώνες, η Πνευματική Στέγη Περιστερίου, έχει κάθε λόγο να χαίρεται, όχι μόνο για την πανθομολογούμενη διοργανωτική επιτυχία αλλά και για τις αγωνιστικές επιδόσεις των αθλητών του. Σήμερα ο «γηπεδούχος» Στάθης Λινός σημείωσε ισοπαλία με τον πρωτοπόρο Έφηβο Αντώνη Παυλίδη στο πρώτο τραπέζι της κατηγορίας και μπορεί μάλιστα να αισθάνεται ότι το αποτέλεσμα τον αδικεί. Ο Παυλίδης προσπάθησε να περιπλέξει μια ελαφρά χειρότερη θέση με θυσία κομματιού, ο Λινός όμως αμύνθηκε με ψυχραιμία και ακρίβεια, αποκρούοντας τις απειλές του Καβαλιώτη σκακιστή. Στην τελική θέση έδειχνε μάλιστα να έχει σαφώς το πάνω χέρι, αλλά η περιπλοκότητα της θέσης και κάποια πίεση χρόνου συνέβαλλαν στο να συμφωνήσουν την ισοπαλία οι δύο αντίπαλοι. Σαν αποτέλεσμα, ο Παυλίδης απέκτησε συγκάτοικο στην πρώτη θέση τον Άλκη Καφώρο, που κέρδισε σε μια ενδιαφέρουσα και περιπετειώδη παρτίδα (που προσφέρεται για ατελείωτες ώρες ανάλυσης) τον Παναγιώτη Κώστα, ενώ ο Λινός, που πραγματοποιεί εξαιρετική εμφάνιση, ισοβαθμεί στην τρίτη θέση με δύο ακόμη σκακιστές: το Νίκο Γαλόπουλο, που κέρδισε πειστικά τον Αδάμο, και τον Λεωνίδα Λιάσκο, που έπαιξε άσχημα το άνοιγμα, βρέθηκε σε χειρότερο φινάλε και τελικά το κέρδισε(!), με αντίπαλο τον Δούνη. Όμορφη ήταν η νίκη του Σωτήρη Μαλικέντζου επί του Τσοκόπουλου, με μια καταιγιστική επίθεση και μια απλή αλλά όμορφη θυσία βασίλισσας στο τέλος.\nΣτην κατηγορία Νεανίδων η Φανή Μπαρμπαγεωργοπούλου απέκτησε σαφές προβάδισμα για τον τίτλο με τη νίκη της επί της Μαριάνθης Τσαρουχά. Η Φανή θυσίασε ένα πιόνι μετά το άνοιγμα και απέκτησε επικίνδυνη πρωτοβουλία, η οποία απέδωσε καρπούς όταν η Τσαρουχά διέπραξε ένα τραγικό λάθος, ακριβώς στο σημείο όπου φαινόταν πως τα χειρότερα είχαν περάσει. Έτσι, η Μπαρμπαγεωργοπούλου προπορεύεται κατά ένα βαθμό και είναι πλέον το αδιαφιλονίκητο φαβορί. Στο δεύτερο τραπέζι η Μαρίνα Σπύρου δεν κινδύνευσε σε κανένα σημείο ενάντια στη Μαρία Μανελίδου και σταδιακά απέκτησε και πλεονέκτημα, φτάνοντας σε φινάλε με πιόνι παραπάνω. Αν και θα μπορούσε να προσπαθήσει για τη νίκη, προτίμησε να σιγουρέψει το μισό βαθμό και να εδραιωθεί στη δεύτερη θέση. Μαζί της η Δήμητρα Βάτκαλη, που παρά το κακό της ξεκίνημα έφτασε σιγά-σιγά ψηλά στη βαθμολογία (σήμερα κέρδισε τη Χριστοδουλάκη), καθώς και η Αλεξάνδρα Τερζιδάκη, που κέρδισε τη Σκαράκη. Η Βάτκαλη είναι ο προτελευταίος σκόπελος στο δρόμο της Μπαρμπαγεωργοπούλου, ενώ οι άλλες συναντήσεις της κορυφής είναι Σπύρου-Τερζιδάκη και Τσαρουχά-Μανελίδου.\nΤα φαβορί (Παγάνογλου, Ιορδανίδου, Παυλίδου) επικράτησαν σήμερα στην κατηγορία Νέων Γυναικών, και οι τρεις όμως δυσκολεύτηκαν και οι παρτίδες ήταν αμφίρροπες. Ειδικά η παρτίδα Αγγελή-Παυλίδου ήταν πολύ ενδιαφέρουσα. Η κατάσταση στην κορυφή δεν άλλαξε συνεπώς καθόλου, με τις Ιορδανίδου και Παγάνογλου να προπορεύονται, τώρα όμως πλέον κατά ενάμιση βαθμό (της τρίτης Παυλίδου). Αύριο οι δύο πρωτοπόρες έχουν δύσκολες μάχες (με την Αγγελή και την Παυλίδου αντίστοιχα), ενώ στον τελευταίο γύρο παίζουν μεταξύ τους. Ούτε στημένη να ήταν η κλήρωση!\nΟ Τάσος Παυλίδης ξεπέρασε σήμερα πολλές δύσκολες στιγμές στην παρτίδα του με το Βασίλη Σεβαστόπουλο, κατάφερε όμως να βγει αλώβητος και να πάρει το βαθμό της νίκης. Η υπεροχή του αντιπάλου του στο μέσο της παρτίδας ήταν αδιαμφισβήτητη, όμως ο Σεβαστόπουλος έχασε αρκετές ευκαιρίες να αυξήσει το πλεονέκτημά του και, όταν τελικά το αποπειράθηκε, ο Παυλίδης εκμεταλλεύθηκε στο έπακρο τις τύχες που του προσφέρθηκαν. Η εν λόγω παρτίδα ήταν πάντως η πιο περίπλοκη και ενδιαφέρουσα του γύρου. Τον Παυλίδη ακολουθεί κατά πόδας ο Γιώργος Γκούμας, που κέρδισε το Νάσο Παπαδημητρίου, ενώ ακόμη μισό βαθμό πίσω είναι ο Νίκος Παναγιωτάκος, που κέρδισε σε μια επίσης πολύ ενδιαφέρουσα και περίπλοκη παρτίδα τον πρωτοπόρο στο πρώτο μισό του τουρνουά, Χριστοδούλου. Ακολουθεί ένα γκρουπ επτά παικτών σε απόσταση αναπνοής, με όλους αυτούς τους παίκτες να διατηρούν ελπίδες για μετάλλιο.\nΗ σημερινή ημέρα είχε και μια αναπόφευκτη μικρή καθυστέρηση στην έναρξη των αγώνων, αφού οι διοργανωτές προσέφεραν δώρα σε όλους τους αθλητές που είχαν την ονομαστική τους εορτή (ημέρα του Αγίου Ιωάννη γαρ!), καθώς και στο μικρό Χρήστο Ανθόπουλο (που είχε τα γενέθλιά του). Επίσης, σήμερα έγιναν και τα εγκαίνια της έκθεσης ζωγραφικής και φωτογραφίας με έργα μελών και αθλητών της Πνευματικής Στέγης Περιστερίου, που λαμβάνει χώρα σε αίθουσα του κτηρίου του Κ.Υ.Β.Ε. Περιστερίου, όπου διεξάγονται οι αγώνες. Ο χώρος της έκθεσης φιλοξενεί επίσης και αρχαιολογικά ευρήματα από το χώρο των έργων για το σταθμό του μετρό στον Άγιο Αντώνιο (που βρίσκεται πολύ κοντά στο κτήριο του Κ.Υ.Β.Ε., διευκολύνοντας σε μεγάλο βαθμό την πρόσβαση των αθλητών στους αγώνες), ενώ στην έκθεση «πρωταγωνιστεί» ο πίνακας του σήματος των πρωταθλημάτων, έργο της Κατερίνας Γιαβάση. Οι υπόλοιποι συμμετέχοντες, τα έργα των οποίων μπορούν να θαυμάσουν οι επισκέπτες, είναι ο Γιώργος Βαριαδάκης, η Μαρία Ευαγγελίου, Ναστάνζια Χαμπεσή, Ανέστη Μιχαηλίδη και Έφης Σαλταμάρα. Η έκθεση θα λειτουργήσει μέχρι και το Σάββατο 9 Ιανουαρίου, οπότε και ολοκληρώνονται οι αγώνες.\nΤα πρωταθλήματα συνεχίζονται αύριο Παρασκευή 8 Ιανουαρίου, στις 16:30, με τους αγώνες της όγδοης και προτελευταίας αγωνιστικής (έκτης στην κατηγορία Νέων Γυναικών), ενώ υπενθυμίζεται ότι ο τελευταίος γύρος (το Σάββατο) θα ξεκινήσει στις 09:30 (θα ακολουθήσουν η τελετή λήξης και οι απονομές). Πληροφορίες, αποτελέσματα, βαθμολογίες, παρτίδες, φωτογραφίες και ζωντανή αναμετάδοση παρτίδων στην επίσημη ιστοσελίδα της διοργάνωσης, http://panellinia10.peristerichess.gr.\nΗ δεύτερη και τελευταία κουραστική ημέρα (με διπλό γύρο) των Πανελληνίων Ατομικών Νεανικών Πρωταθλημάτων 2010, που διεξάγονται στο Περιστέρι, ολοκληρώθηκε και πλέον μπορούμε να εξάγουμε ορισμένα συμπεράσματα για τους πιθανούς νικητές. Αν και οι τρεις γύροι που απομένουν είναι αρκετοί για μεγάλες ανατροπές, τουλάχιστον τα φαβορί έχουν ξεκαθαρίσει. Αυτό ισχύει κυρίως για την κατηγορία Νέων Γυναικών, όπου η Ζωή Ιορδανίδου κέρδισε το ντέρμπυ ενάντια στην Κατερίνα Παυλίδου μετά από μια αμφίρροπη παρτίδα, όπου η Παυλίδου έπαιξε στο μέσο υπέρ του δέοντος ενεργητικά και τελικά πλήρωσε τις αδυναμίες που δημιουργήθηκαν στη θέση της. Η Ιορδανίδου τώρα ισοβαθμεί με τη Νατάσα Παγάνογλου στην κορυφή, με ένα βαθμό διαφορά από την Ελένη Αγγελή. Οι δύο πρωτοπόρες θα αναμετρηθούν στον τελευταίο γύρο, οπότε είναι πολύ πιθανό να κριθεί εκεί ο τίτλος.\nΣτην κατηγορία Νεανίδων η Φανή Μπαρμπαγεωργοπούλου έκλεισε την ξεχωριστή αυτή μέρα (εορτάζουσα γαρ!) μόνη στην κορυφή, μετά τη σχετικά σύντομη ισοπαλία της με τη Μαρίνα Σπύρου (στην τελική θέση πάντως η θέση της Σπύρου δεν ενέπνεε εμπιστοσύνη). Στο δεύτερο τραπέζι ισόπαλες αναδείχθηκαν οι Τερζιδάκη και Βάτκαλη, κάτι που εκμεταλλεύθηκε η Μαριάνθη Τσαρουχά, με μια πειστική νίκη επί της Μαρίας Φραγκάκη, για να πιάσει τη Σπύρου στη δεύτερη θέση. Παρακάτω είχαμε ένα νέο καβαλιώτικο ντέρμπυ, αυτή τη φορά μεταξύ της Σερεφίδου και της Μανελίδου, όπου η ισχυρότερη και πιο έμπειρη παίκτρια τελικά επικράτησε με καλή τεχνική στο φινάλε. Στη βαθμολογία αναρριχήθηκε και η Τόνια Χριστοδουλάκη, χάρη στη νίκη της επί της Κουτσογιαννοπούλου. Από τις αυριανές συναντήσεις ξεχωρίζει αυτή μεταξύ Μπαρμπαγεωργοπούλου και Τσαρουχά στην πρώτη σκακιέρα.\nΤα κορίτσια φάνηκαν σήμερα το απόγευμα πιο προσεκτικά από τα αγόρια, καθώς τόσο στην κατηγορία Νέων Ανδρών όσο και σε αυτήν των Εφήβων οι ισοπαλίες ήταν ελάχιστες. Στο πρώτο τραπέζι των Νέων Ανδρών ο Γιώργος Γκούμας σημείωσε και δεύτερη σημαντική νίκη την ίδια ημέρα, αυτή τη φορά επί του μέχρι τότε πρωτοπόρου Παναγιώτη Χριστοδούλου. Ο Γκούμας εκμεταλλεύτηκε ένα λάθος του αντιπάλου του για να αποκτήσει μια πανίσχυρη αλυσίδα πιονιών στο κέντρο της σκακιέρας, και στη συνέχεια έκρινε την παρτίδα με αποφασιστικό τρόπο. Πάντως, η νίκη αυτή δεν τον έφερε στην πρώτη θέση, καθώς ο Τάσος Παυλίδης κέρδισε σε μια αμφίρροπη παρτίδα το Νάσο Παπαδημητρίου και πέρασε μόνος πρώτος. Ο Παπαδημητρίου θυσίασε μια διαφορά για στρατηγικό αντάλλαγμα και μέχρι ένα σημείο έδειχνε να έχει καλή θέση, σταδιακά όμως ο Παυλίδης κατάφερε να πετύχει τις κατάλληλες αλλαγές και να αξιοποιήσει το υλικό πλεονέκτημά του στο φινάλε. Σημαντικές νίκες πέτυχαν οι Σεβαστόπουλος και Πάμπαλος επί των Παναγιωτακόπουλου και Μαλαματά αντίστοιχα, ανεβαίνοντας έτσι στη βαθμολογία, ενώ αξιοπρόσεκτη ήταν και η παρτίδα του Τσιροπούλα με τον Χαροκοπάκη: ο ίππος του δεύτερου έμεινε καρφωμένος στο τετράγωνο «η4» για πολλές κινήσεις, στηριζόταν όμως, αλλά ο Τσιροπούλας αργά αλλά μεθοδικά άλλαξε όλα τα υπόλοιπα κομμάτια του αντιπάλου του και τελικά κέρδισε το κομμάτι. Μια σπάνια και όμορφη εικόνα!\nΗ κατηγορία των Εφήβων φιλοξενούσε σήμερα το ντέρμπυ μεταξύ των δύο κατά τεκμήριο ισχυρότερων σκακιστών, το οποίο βρήκε νικητή τον Αντώνη Παυλίδη, που δικαιούται το άτυπο βραβείο της καλύτερης παρτίδας της αγωνιστικής. Εκμεταλλευόμενος κάποιες ανακρίβειες του αντιπάλου του στο άνοιγμα, ο Παυλίδης τον άφησε με το βασιλιά στο κέντρο και στη συνέχεια άνοιξε τη θέση, θυσιάζοντας πρώτα πιόνι και μετά διαφορά. Η πρωτοβουλία του ήταν τόσο ισχυρή που σε καμία στιγμή δεν υπήρχε αμφιβολία για το αποτέλεσμα. Έτσι ο Παυλίδης έμεινε μόνος στην πρώτη θέση, αφού ο τρίτος πρωτοπόρος μετά τον πέμπτο γύρο, ο Άλκης Καφώρος, έμεινε στην ισοπαλία με το Λεωνίδα Λιάσκο (στην τελική θέση μάλιστα ο Λιάσκος διατηρούσε μια μικρή υπεροχή). Ο Αλέξανδρος Δούνης κέρδισε τον Μαλικέντζο από χειρότερη αλλά όχι ξεκάθαρη θέση, χάρη στα προβλήματα που συνεχώς έβαζε στον αντίπαλό του, ενώ σημαντική νίκη πέτυχε και ο Στάθης Λινός επί του Δημόπουλου – με τη νίκη αυτή ο Λινός αναρριχήθηκε αθόρυβα στη δεύτερη θέση (σε ισοβαθμία) και στο πρώτο τραπέζι, όπου αύριο θα αντιμετωπίσει τον Παυλίδη. Από ψηλά βλέπει τους υπόλοιπους και ο Παναγιώτης Κώστας, που κέρδισε μια καλή στρατηγική παρτίδα επί του Καζάκου.\nΟι αγώνες συνεχίζονται αύριο, Πέμπτη 7 Ιανουαρίου στις 16:30, στο κτήριο του Κ.Υ.Β.Ε. Περιστερίου, με τον έβδομο γύρο (πέμπτο στην κατηγορία Νέων Γυναικών), ενώ αύριο έχει εγκαίνια σε διπλανή αίθουσα η έκθεση ζωγραφικής και φωτογραφίας με έργα μελών και αθλητών του διοργανωτή συλλόγου, της Πνευματικής Στέγης Περιστερίου. Αξίζει να σημειωθεί ότι ανάμεσα στα έργα είναι και ο όμορφος πίνακας που αποτελεί το σήμα της διοργάνωσης, έργο της Κατερίνας Γιαβάση. Πληροφορίες, αποτελέσματα, βαθμολογίες, παρτίδες, φωτογραφίες και ζωντανή αναμετάδοση των κυριότερων παρτίδων κάθε γύρου στην επίσημη ιστοσελίδα της διοργάνωσης, http://panellinia10.peristerichess.gr.\nΠολλές ενδιαφέρουσες παρτίδες είχε και αυτός ο πρωινός γύρος στα Πανελλήνια Ατομικά Νεανικά Πρωταθλήματα 2010 στο Περιστέρι! Οι παίκτες φάνηκαν αποφασισμένοι, με αποτέλεσμα να σημειωθούν ελάχιστες ισοπαλίες και να έχουμε σημαντικές βαθμολογικές ανακατατάξεις. Χαρακτηριστικό παράδειγμα η κατηγορία Νεανίδων, όπου σημειώθηκε μόλις μία(!) ισοπαλία, σχετικά χαμηλά. Η Φανή Μπαρμπαγεωργοπούλου (που γιορτάζει σήμερα και δέχθηκε ένα δώρο από τους διοργανωτές) επικράτησε πολύ εύκολα της Αλεξάνδρας Τερζιδάκη, που «κρέμασε» ένα σημαντικό πιόνι στο άνοιγμα, και έμεινε μόνη στην πρώτη θέση της βαθμολογίας, λογική απόρροια των πειστικών εμφανίσεων που έχει κάνει μέχρι τώρα στο τουρνουά. Το απόγευμα αναμετράται με τη Μαρίνα Σπύρου, που κάλυψε γρήγορα το χαμένο έδαφος από την ήττα της στο δεύτερο γύρο και με τρεις σερί νίκες βρίσκεται μόνη δεύτερη. Σήμερα κέρδισε τη Νέλλυ Σερεφίδου, που άφησε το βασιλιά της στο κέντρο περισσότερο από όσο έπρεπε. Για ένα διάστημα η μικρή Καβαλιώτισσα αμύνθηκε σθεναρά, έπεσε όμως τελικά θύμα ενός τακτικού χτυπήματος και υπέκυψε. Σημαντική νίκη πέτυχε και η Μαρία Φραγκάκη επί της Μαρίας Μανελίδου, αν και η πορεία της παρτίδας δεν δικαιολογεί το αποτέλεσμα. Η ελαφριά πίεση της Φραγκάκη στο άνοιγμα εξανεμίστηκε σύντομα, και το φινάλε που προέκυψε σίγουρα δεν της έδινε ελπίδες νίκης. Κάποιοι ανακριβείς χειρισμοί όμως εκ μέρους της Μανελίδου οδήγησαν σε μια τακτική αβλεψία και τελικά σε αποφασιστικό πλεονέκτημα της Χανιώτισσας σκακίστριας. Στην τρίτη θέση, μαζί με τη Φραγκάκη, ισοβαθμούν η Μαριάνθη Τσαρουχά και η Δήμητρα Βάτκαλη, που πέτυχαν σημαντικές νίκες και επίσης ανέκαμψαν από το μέτριο ξεκίνημά τους.\nΗ μονομαχία της πρώτης σκακιέρας στην κατηγορία Νέων Ανδρών, μεταξύ του Παναγιώτη Χριστοδούλου και του Τάσου Παυλίδη, έληξε ισόπαλη μετά από αμφίρροπη μάχη και μια γενικά σωστή παρτίδα. Ένας ωφελημένος ήταν ο Γιώργος Γκούμας, που κέρδισε την ευχάριστη έκπληξη του τουρνουά, τον Σταμάτη Κούρκουλο-Αρδίτη, παίζοντας στο γνώριμο δυναμικό του στυλ. Ο Γκούμας εκμεταλλεύθηκε τα απομακρυσμένα κομμάτια του αντιπάλου του για να εξαπολύσει μια ισχυρή επίθεση στο μαύρο βασιλιά, επίθεση που κορυφώθηκε με θυσίες υλικού και οδήγησε στο νικηφόρο αποτέλεσμα. Συναρπαστική ήταν η παρτίδα του Παντελή Τζουγανάκη με το Νίκο Παναγιωτάκο, που έληξε με νίκη του δεύτερου μετά από πολλές περιπέτειες, ενώ πειστική ήταν και η νίκη του Παναγιώτη Σπύρου επί του Άγγελου Σουργκούνη, που ακολούθησε λανθασμένο σχέδιο στο άνοιγμα και τιμωρήθηκε. Πάντως, ο πλέον ικανοποιημένος από τις εξελίξεις είναι μάλλον ο Νάσος Παπαδημητρίου, που κέρδισε με ψύχραιμη άμυνα και ακριβές αντιπαιχνίδι τον Γιώργο Χαροκοπάκη, ισοβαθμώντας έτσι στη δεύτερη θέση με τον Παυλίδη, μισό βαθμό πίσω από τον Χριστοδούλου.\nΠαρά τις ελάχιστες ισοπαλίες, η κατάσταση στην κατηγορία Εφήβων δεν ξεκαθάρισε καθόλου – απλά κάποιοι έμειναν πίσω και αντικαταστάθηκαν από άλλους! Ο πρωτοπόρος Νίκος Γαλόπουλος έμοιαζε να έχει σταθερή στρατηγική υπεροχή εναντίον του Αλέξανδρου Δούνη, έχασε όμως τον έλεγχο και πρότεινε ισοπαλία πριν η θέση ξεφύγει εντελώς. Έτσι, τον έπιασαν στην κορυφή ο Αντώνης Παυλίδης (που κέρδισε σχετικά εύκολα τον Μιχόπουλο) και ο Άλκης Καφώρος, που στάθηκε πολύ τυχερός στην παρτίδα του με τον Μάνο Καζάκο: σαν αποτέλεσμα δυσκολιών στο άνοιγμα και το μέσο της παρτίδας βρέθηκε σε πολύ δυσάρεστο φινάλε με δύο πιόνια λιγότερα, ο Καζάκος όμως το χειρίστηκε εντελώς λανθασμένα, επιδιώκοντας αλλαγή των πύργων σε ακατάλληλες συνθήκες – το αποτέλεσμα ήταν να εγκλωβιστεί ο ίππος του και να μην μπορεί έτσι να σταματήσει το μακρινό ελεύθερο πιόνι του Καφώρου. Πολύ θεαματικές ήταν οι παρτίδες Τσοκόπουλου-Λιάσκου και Τσουνή-Κώστα: και στις δύο κέρδισαν τα Μαύρα με όμορφες θυσίες, με πρωταγωνιστή και στις δύο περιπτώσεις τη μαύρη βασίλισσα! Αν μη τι άλλο, οι δύο πρωινοί γύροι έχουν προσφέρει πολύ υλικό για δημοσιογράφους και συγγραφείς!\nΟι αγώνες συνεχίζονται σήμερα 6 Ιανουαρίου στις 16:30 το απόγευμα με τις συναντήσεις του έκτου γύρου (τέταρτου στην κατηγορία Νέων Γυναικών). Από αύριο, Πέμπτη, και για τρεις ημέρες, στο χώρο των αγώνων (το κτήριο του Κ.Υ.Β.Ε. Περιστερίου) θα λειτουργήσει έκθεση ζωγραφικής και φωτογραφίας με έργα μελών και αθλητών του διοργανωτή συλλόγου, της Πνευματικής Στέγης Περιστερίου. Πληροφορίες, αποτελέσματα, βαθμολογίες, παρτίδες, φωτογραφίες και ζωντανή αναμετάδοση των είκοσι σημαντικότερων παρτίδων στην επίσημη ιστοσελίδα της διοργάνωσης, http://panellinia10.peristerichess.gr.\nΜε αμείωτο ενδιαφέρον συνεχίστηκαν σήμερα, με τους αγώνες του τέταρτου γύρου, οι αγώνες των Πανελληνίων Ατομικών Νεανικών Πρωταθλημάτων 2010 στο Περιστέρι. Όπως και στο δεύτερο γύρο (και αντίθετα με τον τρίτο), παίχθηκαν πολλές θεαματικές και ενδιαφέρουσες παρτίδες, ενώ δεν έλειψαν και οι εκπλήξεις. Η μεγαλύτερη από αυτές (και πιθανότατα η μεγαλύτερη όλης της διοργάνωσης) ήταν η ήττα της Κατερίνας Παυλίδου από τη μικρή Ρεβέκκα Σαλαχίδη στην κατηγορία Νέων Γυναικών. Η Παυλίδου, έχοντας ήδη αποφασιστική υπεροχή στο άνοιγμα, παρέβλεψε μια απλή αλλά θανατηφόρο απειλή της αντιπάλου της και βρέθηκε με πύργο λιγότερο. Παρά τις προσπάθειές της, δεν κατάφερε να αντιστρέψει τη ροή της παρτίδας και σύντομα υποχρεώθηκε σε εγκατάλειψη. Μια άλλη από τις βασικές διεκδικήτριες στην κατηγορία αυτή, η Ζωή Ιορδανίδου, δεν έβγαλε κάτι από το άνοιγμα και συμφώνησε ισοπαλία με τη Γιάννα Σωτηριάδου, διατηρήθηκε όμως στην πρώτη θέση, την οποία μοιράζεται με τη Νατάσα Παγάνογλου (που κέρδισε την Τσακίρογλου). Στις αυριανές συναντήσεις ξεχωρίζει το ντέρμπυ Ιορδανίδου-Παυλίδου.\nΗ πρωτοπόρος στην κατηγορία Νεανίδων, Αλεξάνδρα Τερζιδάκη, διατήρησε τα κεκτημένα με την ισοπαλία της με τη Μαρία Μανελίδου. Η Τερζιδάκη έβγαλε καλή θέση από το άνοιγμα και δεν ανησύχησε σε κανένα σημείο της παρτίδας, ίσως δε να μπορούσε να έχει πετύχει κάτι παραπάνω. Πάντως, δεν είναι πλέον μόνη της στην κορυφή – έχει ως συγκάτοικο τη Φανή Μπαρμπαγεωργοπούλου, που κέρδισε σε μια ενδιαφέρουσα παρτίδα τη Θεοδώρα Κουτσογιαννοπούλου. Οι περιπλοκές του πρώτου μέρους της παρτίδας οδήγησαν σε ένα ήρεμο και ισόπαλο φινάλε, στο οποίο όμως η Κουτσογιαννοπούλου προσπάθησε να εκβιάσει την άμεση ισοπαλία, παραβλέποντας μια θεαματική τακτική δυνατότητα, που έδωσε στην αντίπαλό της αποφασιστική υπεροχή. Στην επόμενη σκακιέρα, η Μαρία Φραγκάκη αμύνθηκε σωστά στην πρωτοβουλία της Νέλλυς Σερεφίδου, όταν όμως έφτασε σε φινάλε με επιπλέον πιόνι και σημαντική υπεροχή πρότεινε ισοπαλία… Βαθμολογική άνοδο πέτυχε και η Μαρίνα Σπύρου, που κέρδισε στο μαραθώνιο της ημέρας την Τόνια Χριστοδουλάκη (η παρτίδα αυτή τελείωσε τελευταία). Αύριο οι δύο πρωτοπόρες αναμετρώνται μεταξύ τους, ενώ η μικρή Σερεφίδου παραμένει στα πρώτα τραπέζια και αντιμετωπίζει τη Σπύρου.\nΟ Τάσος Παυλίδης ήταν ο νικητής του μεγάλου ντέρμπυ στην κατηγορία Νέων Ανδρών επί του Γιώργου Γκούμα. Η θέση του δεύτερου μετά το άνοιγμα ήταν παθητική και δυσάρεστη, όμως ο Παυλίδης δεν έπαιξε με μεγάλη ακρίβεια και επέτρεψε στο Γκούμα να ισορροπήσει την κατάσταση. Κάποιοι κίνδυνοι όμως παρέμεναν, και όταν ο Γκούμας κυριεύθηκε από μια σχετική υπεραισιοδοξία βρέθηκε σε χαμένη θέση. Ο Παυλίδης έμεινε έτσι μόνος του στη δεύτερη θέση, μισό βαθμό πίσω από τον αυριανό αντίπαλό του, τον Παναγιώτη Χριστοδούλου. Ο Χριστοδούλου κέρδισε πειστικά το Νάσο Παπαδημητρίου με μια καλά οργανωμένη και αποτελεσματική επίθεση στην πτέρυγα του βασιλιά, συνεχίζοντας έτσι τις καλές του εμφανίσεις στο τουρνουά. Στις επόμενες σκακιέρες είχαμε μεγάλες μάχες, αρκετές εκ των οποίων έληξαν ισόπαλες, ενώ κερδισμένοι από τα αποτελέσματα αυτά ήταν οι Σεβαστόπουλος (ο αντίπαλός του, Καζανάκης, «κρέμασε» κομμάτι) και ο Μαλαματάς (που κέρδισε μια πολύ καλή παρτίδα επί του Καζαντζίδη). Αξιοσημείωτη είναι και η καλή πορεία του Χαροκοπάκη, που ισοβαθμεί στην τρίτη θέση.\nΗ κατηγορία Εφήβων είναι η πλέον δύσκολη σε προβλέψεις, αφού αρκετοί παίκτες συνωστίζονται γύρω από την κορυφή και διεκδικούν τα μετάλλια με αξιώσεις. Μετά πάντως από τους σημερινούς αγώνες, ο Νίκος Γαλόπουλος απολαμβάνει τη μοναξιά στο ψηλότερο σκαλί της βαθμολογίας, χάρη στη γρήγορη και θεαματική νίκη του επί του Λεωνίδα Λιάσκου (είναι αλήθεια πάντως ότι ο δεύτερος έπαιξε πολύ άσχημα στο άνοιγμα). Οι παρτίδες μεταξύ των υπολοίπων πρωτοπόρων έληξαν με μαχητικές ισοπαλίες, προκαλώντας έτσι μια μεγάλη ισοβαθμία επτά παικτών στη δεύτερη θέση. Στους προαναφερθέντες προστέθηκαν ο Αντώνης Παυλίδης (κέρδισε μια ενδιαφέρουσα παρτίδα επί του μικρού Σπύρου Ναούμ) και ο Κώστας Μιχόπουλος (κέρδισε τον Αδάμο). Ο αυριανός διπλός γύρος αναμένεται να ξεκαθαρίσει πολλά πράγματα στη βαθμολογία – ή… να την μπερδέψει περισσότερο!\nΟι αγώνες συνεχίζονται αύριο Τετάρτη, 6 Ιανουαρίου, με δύο αγωνιστικές, την πέμπτη και την έκτη (σε σύνολο εννέα), στις 09:30 και στις 16:30. Εξαίρεση αποτελεί η κατηγορία Νέων Γυναικών, που αύριο το απόγευμα παίζουν τον τέταρτο γύρο (σε σύνολο επτά). Πληροφορίες, αποτελέσματα, βαθμολογίες, παρτίδες, φωτογραφίες και ζωντανή αναμετάδοση των κυριότερων παρτίδων στην επίσημη ιστοσελίδα της διοργάνωσης, http://panellinia10.peristerichess.gr/.\nΠαρά την πρωινή κούραση, ο απογευματινός τρίτος γύρος ήταν πολύ μαχητικός. Ενδεικτικό είναι ότι ήδη στην κατηγορία Εφήβων δεν υπάρχει παίκτης με το απόλυτο σκορ (3/3), ενώ και οι υπόλοιπες κατηγορίες απέκτησαν ξεκάθαρους πρωτοπόρους. Μόνο στην κατηγορία Νέων Γυναικών τα πράγματα είναι ακόμη εντελώς ανοικτά, καθώς τα φαβορί δεν έχουν συναντηθεί μεταξύ τους. Στο δεύτερο γύρο είχαμε νίκες των Μαύρων και στις τέσσερις παρτίδες, αποτελέσματα αναμενόμενα μεν, που όμως δεν επετεύχθησαν όλα με την ευκολία που προδίκαζε η διαφορά Έλο μεταξύ των αντιπάλων, αφού τόσο η Ιορδανίδου όσο και η Παγάνογλου χρειάστηκε να κουραστούν αρκετά μέχρι να επικρατήσουν.\nΗ Αλεξάνδρα Τερζιδάκη έπαιξε την ομορφότερη κίνηση του γύρου, την τελευταία στην παρτίδα της με τη Μαρία Φραγκάκη (θυσία βασίλισσας με υποχρεωτικό ματ) και η νίκη αυτή την έφερε μόνη στην πρώτη θέση της κατηγορίας Νεανίδων. Μισό βαθμό πίσω της είναι η Φανή Μπαρμπαγεωργοπούλου και η Νέλλυ Σερεφίδου, που έπαιξαν μια σύντομη αλλά ιδιαίτερα περίπλοκη παρτίδα που έληξε με διαρκές σαχ, όπως επίσης η Μαρία Μανελίδου (που επιτέθηκε αποτελεσματικά στο βασιλιά της Βάτκαλη) και η Θεοδώρα Κουτσογιαννοπούλου, που κέρδισε με καλή τεχνική το φινάλε ενάντια στη Μαριάνθη Τσαρουχά. Αύριο πάντως η πρωτοπόρος Τερζιδάκη θα έχει δύσκολο έργο, παίζοντας με τα Μαύρα ενάντια στη Μαρία Μανελίδου, που είναι το μεγάλο φαβορί για την πρώτη θέση της κατηγορίας.\nΟι τρεις πρώτες παρτίδες της κατηγορίας Εφήβων έληξαν ισόπαλες, με αποτέλεσμα να έχουμε μια μεγάλη ισοβαθμία στην κορυφή με 2,5 βαθμούς. Ο Νίκος Γαλόπουλος πέρασε μερικές δύσκολες στιγμές ενάντια στον Άλκη Καφώρο, ο Σωτήρης Μαλικέντζος προσπάθησε δυναμικά να υπερκεράσει την αντίσταση του Λεωνίδα Λιάσκου και οι Αντώνης Παυλίδης και Μάνος Καζάκος δεν ξέφυγαν σε κανένα σημείο από τα όρια της ισότητας – και οι τρεις παρτίδες τελείωσαν χωρίς νικητή. Κορυφή έπιασαν με τις νίκες τους ο Αλέξανδρος Δούνης (που έφαγε ένα πιόνι νωρίς στο άνοιγμα από τον Κοσμά-Λέκκα και το αξιοποίησε σταδιακά) και ο Δημήτρης Δημόπουλος, που έδειξε καλή τεχνική στο φινάλε και με όμορφο τρόπο κέρδισε τον Καφετζή. Αύριο οι πρωτοπόροι αναμετρώνται μεταξύ τους, οπότε αναμένονται κάποιες εκκαθαρίσεις στη βαθμολογία.\nΜετά τον Τάσο Παυλίδη, ήταν η σειρά του Γιώργου Γκούμα να χάσει έδαφος. Ο Νικαιώτης σκακιστής σίγουρα θα νιώθει τυχερός που απέδρασε με το μισό βαθμό της ισοπαλίας ενάντια στο Γιώργο Χαροκοπάκη, καθώς το προκλητικό παιχνίδι του στο άνοιγμα αποδείχθηκε μάλλον λανθασμένο και τον έφερε σε δυσχερή θέση, αλλά τελικά ο Χαροκοπάκης δεν κατάφερε να βρει τρόπο νίκης. Η ισοπαλία αυτή έδωσε την ευκαιρία στους Νάσο Παπαδημητρίου και Παναγιώτη Χριστοδούλου να ανέβουν στην πρώτη θέση, χάρη στις νίκες τους επί των Σουργκούνη και Κούρκουλου-Αρδίτη αντίστοιχα. Στην τρίτη θέση, μαζί με τους Γκούμα και Χαροκοπάκη, ισοβαθμεί ο Παυλίδης, που κέρδισε μια απλοποιημένη θέση με πιόνι λιγότερο – ο αντίπαλός του το επέστρεψε (μάλλον αχρείαστα) και στη συνέχεια «κρέμασε» άλλο ένα. Ιδιαίτερο ενδιαφέρον στις συναντήσεις του τέταρτου γύρου παρουσιάζει το ντέρμπυ Παυλίδη-Γκούμα στη δεύτερη σκακιέρα.\nΟι αγώνες συνεχίζονται αύριο Τρίτη, 5 Ιανουαρίου, στις 16:30, με τις αναμετρήσεις του τέταρτου γύρου (τρίτου για την κατηγορία Νέων Γυναικών). Πληροφορίες, αποτελέσματα, βαθμολογίες, παρτίδες, φωτογραφίες, καθώς και ζωντανή αναμετάδοση των σημαντικότερων παρτίδων στην επίσημη σελίδα της διοργάνωσης, http://panellinia10.peristerichess.gr.\nΠολλές ενδιαφέρουσες και συναρπαστικές παρτίδες είχε ο δεύτερος γύρος, αν και συνήθως η πρωινή ώρα έναρξης δεν ευνοεί το καλό σκάκι! Δεν έλειψαν πάντως και οι σοβαρές αβλεψίες που έκριναν το αποτέλεσμα, όπως στις παρτίδες Κούρκουλος-Καζαντζίδης, Πάμπαλος-Σουργκούνης και Παχάκη-Τερζιδάκη. Σε πολλές συναντήσεις η διαφορά δυναμικότητας μεταξύ των αντιπάλων ήταν πολύ μικρή (ως και μηδαμινή), με αποτέλεσμα να σημειωθούν αρκετές ισοπαλίες αλλά και (θεωρητικές) εκπλήξεις. Αξιοσημείωτο είναι ότι και στις τρεις κατηγορίες που αγωνίστηκαν το πρωί, ο πρώτος σε Έλο σκακιστής κάθε κατηγορίας δεν κατάφερε να κερδίσει.\nΣτην κατηγορία Νέων Ανδρών έχασε έδαφος ο Τάσος Παυλίδης, ο θεωρητικά ισχυρότερος σκακιστής του τουρνουά, καθώς δεν κατάφερε να υπερκεράσει την αντίσταση του Μαλαματά, παρά το κομμάτι παραπάνω που είχε. Το άλλο μεγάλο φαβορί της κατηγορίας, ο Γιώργος Γκούμας, επικράτησε πειστικά του Ξυλογιαννόπουλου και ισοβαθμεί στην πρώτη θέση με άλλους πέντε σκακιστές. Ανάμεσά τους ο Νάσος Παπαδημητρίου, που κέρδισε μια μάλλον ύποπτη θέση επί του Καζανάκη χάρη στη διαρκή πίεση που ασκούσε στον αντίπαλο βασιλιά. Η πιο ενδιαφέρουσα παρτίδα της κατηγορίας σε αυτόν το γύρο ήταν σίγουρα η νίκη του Γεράσιμου Παναγιωτακόπουλου επί του Λαδά, όπου οι δύο αντίπαλοι επιτίθονταν με κάθε μέσο, ο καθένας σε άλλη πτέρυγα, με τον Παναγιωτακόπουλο να φτάνει πρώτος στο στόχο – τον αντίπαλο βασιλιά!\nΠερνώντας στην κατηγορία των Εφήβων, ο Αντώνης Παυλίδης (καμία συγγένεια με τον Τάσο!) διατηρούσε μια μικρή υπεροχή σε όλη τη διάρκεια της παρτίδας του με τον «ομόσταυλο» (και οι δύο Καβαλιώτες γαρ!) Γιώργο Καφετζή, ο δεύτερος όμως αμύνθηκε εξαιρετικά και απέσπασε το βαθμό της ισοπαλίας. Μισό βαθμό απέσπασαν επίσης από τους ισχυρότερους αντιπάλους τους ο Θανάσης Σερντεδάκις και ο Δημήτρης Δημόπουλος (από Δούνη και Κοσμά-Λέκκα αντίστοιχα). Το ενδιαφέρον των θεατών επικεντρώθηκε κυρίως στην παρτίδα Μιχόπουλος-Ν.Γαλόπουλος, που τα είχε όλα: μετά από ένα περίπλοκο άνοιγμα τα Λευκά επιτέθηκαν με κάθε τρόπο και μέσο, μη διστάζοντας να θυσιάσουν όλα σχεδόν τα κομμάτια τους! Μετά τα αλλεπάλληλα χτυπήματα τα Μαύρα αναγκάστηκαν να δώσουν τη βασίλισσά τους, αλλά κατέληξαν σε κερδισμένο φινάλε, το οποίο ολοκλήρωσαν με… ματ!\nΟι εκπλήξεις δεν έλειψαν και από την κατηγορία Νεανίδων. Η Μαρία Μανελίδου δεν κατάφερε να εκμεταλλευθεί το επιπλέον πιόνι της επί της Θεοδώρας Κουτσογιαννοπούλου, ενώ η Τόνια Χριστοδουλάκη έχασε από τη Νέλλυ Σερεφίδου σε μια περιπετειώδη παρτίδα, όπου θυσίασε (έχασε;) κομμάτι αλλά είχε ως αντάλλαγμα τρία επικίνδυνα πιόνια. Τα πιόνια έφτασαν πολύ κοντά στην προαγωγή, η Σερεφίδου όμως αξιοποίησε μια κρίσιμη αμυντική δυνατότητα που της προσφέρθηκε και ισορρόπησε την παρτίδα, και ένα λάθος της αντιπάλου της στο φινάλε έκρινε την παρτίδα υπέρ της νεαρής Καβαλιώτισσας σκακίστριας. Τις επιτυχίες για τα νεαρά παιδιά της Καβάλας ολοκλήρωσε η Αγγελική Καφετζή, που κέρδισε την Κωνσταντίνα Ανδρώνη.\nΟι αγώνες συνεχίζονται σήμερα το απόγευμα (16:30) στο κτήριο του Κ.Υ.Β.Ε. Περιστερίου με τους αγώνες του τρίτου γύρου (δεύτερου στην κατηγορία Νέων Γυναικών). Πληροφορίες, αποτελέσματα, βαθμολογίες, παρτίδες, φωτογραφίες και ζωντανή αναμετάδοση των παρτίδων στον επίσημο διαδικτυακό τόπο της διοργάνωσης, http://panellinia10.peristerichess.gr/.\nΧωρίς προβλήματα ολοκληρώθηκε ο πρώτος γύρος των Πανελληνίων Ατομικών Πρωταθλημάτων 2010 στο Περιστέρι. Μοναδικό… απρόοπτο η κακοκαιρία που δεν επέτρεψε σε κάποιους αθλητές από την Κρήτη να ταξιδέψουν εγκαίρως, με αποτέλεσμα να εξαιρεθούν από την κλήρωση του πρώτου γύρου. Ανάμεσά τους ο σκακιστής της Πνευματικής Στέγης Περιστερίου και από τους ισχυρότερους συμμετέχοντες στην κατηγορία Νέων Ανδρών Παντελής Τζουγανάκης.\nΟι αγώνες διεξάγονται υπό εξαιρετικές συνθήκες σε αίθουσα του κτηρίου του Κ.Υ.Β.Ε. Περιστερίου, ενώ αναμεταδίδονται ζωντανά στο διαδίκτυο οι είκοσι σημαντικότερες παρτίδες κάθε γύρου. Την ευθύνη για την αναμετάδοση έχουν οι Μιχάλης Πρεβενιός και Ανέστης Μιχαηλίδης. Οι διαιτητές, με επικεφαλής τις διεθνείς διαιτήτριες Έφη Σαλταμάρα και Κλεοπάτρα Χαλβατζόγλου, δεν αντιμετώπισαν κανένα πρόβλημα ή έκτακτο περιστατικό, και οι αγώνες ολοκληρώθηκαν επιτυχώς.\nΠερνώντας στο αγωνιστικό μέρος, δεν σημειώθηκαν ιδιαίτερες εκπλήξεις και οι κατά τεκμήριο ισχυρότεροι παίκτες επικράτησαν των αντιπάλων τους, όχι όμως όλοι με την ίδια ευκολία! Εξαίρεση αποτέλεσε η νίκη της Χριστίνας Παχάκη επί της Ελένης Φράγκου, που ήρθε σαν αποτέλεσμα ενός πολύ σοβαρού λάθους της δεύτερης σε περίπλοκη θέση, όπως και η επικράτηση του Άγγελου Σουργκούνη επί του Νίκου Παναγιωτάκου, με όμορφες θυσίες.\nΗ πιο ενδιαφέρουσα παρτίδα του πρώτου γύρου ήταν αυτή μεταξύ του Γιώργου Γκούμα και του 13χρονού(!) σκακιστή της Πνευματικής Στέγης Περιστερίου Γιάννη Σταθόπουλου, που ήταν πλούσια σε περιπλοκές και ασυνήθιστες εικόνες. Τελικά ο Γκούμας κατάφερε να κερδίσει την παρτίδα, αξίζουν όμως συγχαρητήρια εξίσου και στους δύο παίκτες για την όμορφη δημιουργία τους! Με όμορφο τρόπο κέρδισε και ο Αντώνης Παυλίδης, φαβορί στην κατηγορία Εφήβων.\nΌλες οι σχετικές πληροφορίες, η ζωντανή αναμετάδοση των παρτίδων και πλήθος φωτογραφιών από τους αγώνες είναι διαθέσιμες στην ιστοσελίδα της διοργάνωσης, http://panellinia10.peristerichess.gr/. Οι αγώνες συνεχίζονται σήμερα, 4 Ιανουαρίου, με δύο αγωνιστικές, στις 09:30 και 16:30, με εξαίρεση την κατηγορία Νέων Γυναικών, που θα αγωνιστούν σε επτά (7) γύρους και παίζουν μόνο στον απογευματινό.


Ελένη Φιλίνη: «Ήμουν η φαντασίωση για πολλούς άντρες - Με φλερτάρουν νεότεροι» | in.gr\nΕλένη Φιλίνη: «Ήμουν η φαντασίωση για πολλούς άντρες – Με φλερτάρουν νεότεροι»\n25 Απριλίου 2021, 21:01\n«Ήμουν η φαντασίωση για πολλούς άντρες»\nΑκριβώς, δύο φορές κινδύνεψα να πεθάνω, ήμουν πολύ σοβαρά. Έχω «χάσει» πολλούς ανθρώπους από τη ζωή μου, ενώ βρισκόμουν σε μικρή ηλικία. Κάποιοι φτάνουν σε μεγάλη ηλικία και δεν έχουν «χάσει» κανέναν. Παππούδες και γιαγιάδες τους είχα «χάσει» μέχρι τα 7 μου, όλους. Μου είχε μείνει μόνο μια γιαγιά, που την «έχασα» στα 17 μου.\nΈπαθε οικονομική καταστροφή, και αυτό ήταν κάτι που με ωρίμασε. Για τον λόγο αυτό έφυγε, πήγε στο εξωτερικό, στον Παναμά. Ήμουν παιδάκι τότε. Μεγάλωσα από μικρή με προβλήματα. Ο μπαμπάς μου ήταν επιχειρηματίας, είχε μαγαζιά στην Κόρινθο, εστιατόρια. Ο αδερφός του ήταν στον Παναμά, ο θείος μου μαζί με τα ξαδέλφια μου. Αυτό συνέβη στην πιο τρυφερή ηλικία μου, 7-8 χρονών. Ερχόταν κάθε 2 χρόνια, όποτε μπορούσε. Αυτό με ωρίμασε, δεν ήμουν το παιδί που τα είχα όλα «λυμένα». Μου έλειψε ο πατέρας, δεν ήταν όπως ήθελα εγώ να ήταν.\nΝαι φυσικά, δεν μπορώ να το αρνηθώ αυτό. Μην ξεχνάς ότι σε πολλούς ήμουν η φαντασίωση τους. Έχουν μεγαλώσει μαζί μου. Γενικά τα πάω πολύ καλά με τη νεολαία.\nΔεν πίνω, δεν ξενυχτάω και πλέον δεν καπνίζω. Κατάφερα και έκοψα το τσιγάρο που είχα τεράστιο εθισμό για είκοσι ολόκληρα χρόνια. Ίσως παίζει ρόλο το ότι δεν έχω κάνει καταχρήσεις και κραιπάλες στη ζωή μου. Στα μπουζούκια που πήγαινα, έφευγα στο πρώτο πρόγραμμα. Δεν είμαι του ξενυχτιού γενικά.\nΔεν μπορώ να σου πω τίποτα με σιγουριά. Λογικά θα κάνω παραστάσεις το καλοκαίρι, όπως επίσης και κάποιες εμφανίσεις σε μουσικές σκηνές. Είμαστε όμως σε αναμονή, είπε στο Χάι.\nΣχετικά άρθρα: ➤ Ελένη Φιλίνη : «Πήγα να δοκιμάσω τα ρούχα, βγαίνω και τον βρίσκω ολόγυμνο μπροστά μου» ➤ Ελένη Φιλίνη : «Η αστυνομία ερευνούσε για τον Λιγνάδη και ξαφνικά σταμάτησε, γιατί;» ➤ Ελένη Φιλίνη για καταγγελίες: «Ήταν κορυφαίοι και κανείς δεν τους άγγιξε»\nΕλλάδα Τι κρύβει η επανεμφάνιση Τσιόδρα - Οι τρεις προβλέψεις για την πανδημία και το καμπανάκι για τις μεταλλάξεις 8 λεπτά πριν\nFizz Στεφανία Λυμπερακάκη: Οι λόγοι που χώρισε και το στοίχημα της Eurovision 24 λεπτά πριν\nΕλλάδα Γιάννης Λαγός: Σήμερα εκδίδεται στην Ελλάδα – Αύριο μεταφέρεται στις φυλακές Δομοκού 28 λεπτά πριν\nΚόσμος Καμπανάκι από Ντράγκι και Πάπα για το δημογραφικό πρόβλημα στην Ιταλία 39 λεπτά πριν


Κ. Μπάρκας: Η κυβέρνηση έχει λαϊκή εντολή να βάλει «τέλος» στη διαφθορά και στην ασυλία των ισχυρών, αποδίδοντας κοινωνική δικαιοσύνη | ΣΥΡΙΖΑ Συνασπισμός Ριζοσπαστικής Αριστεράς\nΣυνέντευξη του βουλευτή Ν. Πρέβεζας του ΣΥΡΙΖΑ, Κώστα Μπάρκα, στην εφημερίδα «ΗΜΕΡΗΣΙΑ» και στον δημοσιογράφο Ηλία Μπενέκο\nΕίμαι αισιόδοξος για την πορεία των πραγμάτων, καθώς καμία ευρωπαϊκή χώρα δεν επιδιώκει αναταράξεις στην ευαίσθητη περιοχή της Μεσογείου. Μάλιστα, η συνεισφορά της Ελλάδας στην προσφυγική κρίση αναγνωρίζεται από όλα τα κράτη – μέλη της Ε.Ε. Ο συμμαχίες που έχουμε «στήσει», όπως για παράδειγμα , μέσω της\nΕυρωμεσογειακής Συνόδου που διεξήχθη αρχές Σεπτεμβρίου στην Αθήνα, αποτελούν εγγύηση για την άρση των όποιων αναβολών και καθυστερήσεων στη\nσυγκεκριμενοποίηση των βραχυπρόθεσμων μέτρων για το χρέος.\nΓια 27 χρόνια στη χώρα μας οι τηλεοπτικές άδειες ήταν προσωρινές και χρησιμοποιούνταν ως «όχημα» για το χτίσιμο και την αναπαραγωγή των σχέσεων διαπλοκής μεταξύ πολιτικών, μιντιαρχών και τραπεζιτών. Αυτή η νοσηρή κατάσταση ήταν «γόρδιος δεσμός» για τη χώρα μας, καθώς έδινε ισχύ και ασυλία σε μεγάλα\nεπιχειρηματικά συμφέροντα, ενώ κρατούσε δεμένες χειροπόδαρα τις πιο ζωντανές δυνάμεις της χώρας μας.\nΟι «αποκαλύψεις» για το πρώτο εξάμηνο διακυβέρνησης της χώρας από τον ΣΥΡΙΖΑ, το 2015, αναδύονται από το περιβάλλον του προέδρου της Ν.Δ. για εσωκομματική κατανάλωση – επιδιώκει τη συσπείρωση της βάσης του και προσπαθεί να καλλιεργήσει ηγετικό προφίλ, αλλά και για να «δηλητηριάσει» την πολιτική ζωή\nτου τόπου. Επί της ουσίας, η πρόταση της Ν.Δ. για σύσταση Εξεταστικής Επιτροπής για την οικονομία δεν έγινε δεκτή από την Ολομέλεια της Βουλής τον περασμένο Ιούλιο και δε βλέπω να έχει αποτέλεσμα για τη χώρα το «κυνήγι μαγισσών».\nΗ κυβέρνηση έχει λαϊκή εντολή να βάλει «τέλος» στη διαφθορά και στην ασυλία των ισχυρών, αποδίδοντας κοινωνική δικαιοσύνη. Όλοι αυτοί που για δεκαετίες\nαπομύζησαν το δημόσιο κορβανά, καλούνται να δώσουν εξηγήσεις και να πληρώσουν τους φόρους τους και αυτοί, όπως όλοι οι άλλοι Έλληνες. Χαρακτηριστικές\nπεριπτώσεις αποτελούν όσοι είναι στη λίστα Λαγκάρντ και στη λίστα Μπόργιανς. Ήδη, η προσπάθειά μας αρχίζει και αποδίδει καρπούς. Παράλληλα, ήθελα να σας\nενημερώσω ότι πολύ καλή δουλειά γίνεται και στα τελωνεία της χώρας για την καταπολέμηση του λαθρεμπορίου καυσίμων και καπνικών προϊόντων.\nΗ κυβέρνηση διακατέχεται από κουλτούρα διαλόγου και συναινέσεων σε όλα τα κρίσιμα θέματα που απασχολούν το τόπο μας. Χαρακτηριστική περίπτωση αποτελεί η προσπάθεια για την συγκρότηση του Εθνικού Συμβούλιου Ραδιοτηλεόρασης.Η αξιωματική αντιπολίτευση, όμως, όχι μόνο δε συμβάλλει με τις ενέργειές της προς αυτή τη κατεύθυνση, αλλά, αντιθέτως «δυναμιτίζει» το κλίμα. Υπενθυμίζω ότι η Ν.Δ. όχι μόνο αρνήθηκε να προτείνει υποψηφιότητες για την συγκρότηση του Ε.Σ.Ρ., αλλά έχει φτάσει στο σημείο να εκβιάζει για την κατάργηση ψηφισμένου νόμου - νόμου Παππά - καθώς επιδιώκει μία αντιδραστική παλινόρθωση του παλιού πολιτικού συστήματος, αδιαφορώντας για την λαϊκή βούληση.\nΓια εμάς η καλύτερη δημοσκόπηση είναι η κάλπη. Και το έχουμε αποδείξει έμπρακτα, καθώς στις τελευταίες εκλογικές αναμετρήσεις οι πολίτες εμπιστεύτηκαν και στήριξαν την πρότασή μας, παρά τα όσα ανακοίνωναν οι εταιρείες δημοσκοπήσεων και μερίδα του Τύπου. Στις καθημερινές επαφές μου με συμπολίτες μου τόσο στην εκλογική μου περιφέρεια, στο Νομό Πρέβεζας, όσο και στην Αθήνα διαπιστώνω ότι ο κόσμος έχει προσδοκίες από τον ΣΥΡΙΖΑ. Και γι’ αυτό δουλεύουμε συστηματικά για να ικανοποιήσουμε τις ανάγκες της κοινωνικής πλειοψηφίας, βάζοντας την οικονομία στις ράγες της ανάπτυξης, ενισχύοντας τις δομές του κοινωνικού κράτους και εμβαθύνοντας τη δημοκρατία και τη δικαιοσύνη.\nΔε θα πω ότι όλα είναι ρόδινα και ότι δεν υπάρχουν προβλήματα και παραλείψεις. Ωστόσο, η ολοκλήρωση των εργασιών του δευτέρου συνεδρίου μας, βρίσκει τον ΣΥΡΙΖΑ πιο δυνατό και πιο ενωμένο από ποτέ. Η αναβάθμιση των οργάνων του κόμματος, πρόκειται να βοηθήσει στον καλύτερο συντονισμό της όλης προσπάθειας\nγια να αφήσουμε πίσω την κρίση με την κοινωνία «όρθια».\nΗ κυβέρνηση αποκλείει τις πρόωρες εκλογές, γιατί η λαϊκή ετυμηγορία στις εκλογές της 20ης Σεπτεμβρίου 2015 ήταν να ξεμπερδέψουμε με το «παλιό» και να κερδίσουμε\nτο μέλλον. Και για να υλοποιηθεί η πολιτικής μας χρειάζεται χρόνος. Δεν υπάρχει μαγικό ραβδί για να λυθούν άμεσα τα προβλήματα, που ταλανίζουν δεκαετίες την\nπολιτική ζωή της χώρας.\nΤο πλάνο της κυβέρνησης για το επόμενο διάστημα, το έδωσε ο πρωθυπουργός από το βήμα της Δ.Ε.Θ. και περιλαμβάνει: κλείσιμο δεύτερης αξιολόγησης, οριστικοποίηση των μέτρων και ελάφρυνση του χρέους, σε συνέχεια αποφάσεων του Eurogroup, ένταξη της Ελλάδας στο πρόγραμμα ποσοτικής χαλάρωσης της Ε.Κ.Τ. και\nυψηλοί ρυθμοί ανάπτυξης το 2017 για την ελληνική οικονομία.Η επιτυχία του σχεδίου της κυβέρνησης θα είναι αποτέλεσμα τόσο της σκληρής δουλειάς που γίνεται, όσο και της ικανότητάς της να αναλύει το σύνθετο γεωπολιτικό γίγνεσθαι. Άλλωστε, η επίσκεψη του Αμερικανού προέδρου στην Αθήνα στα μέσα Νοεμβρίου, μόνο τυχαία δεν είναι.


Greek – zuziaopolska.com\nΚαλώς ήλθατε στην ιστοσελίδα της κορούλας μας της Σούζης Οπόλσκα (Zuzia Opolska), που πάσχει από κυστική ίνωση. Είμαστε μια ξεχωριστή οικογένεια, επειδή είμαστε «πνευματική» οικογένεια. Ο μπαμπάς της Σούζης είναι Ορθόδοξος ιερέας, προϊστάμενος του Ι. Ναού Αγ. Άννας στο Μπορατίνιετς Ρούσκι (Boratyniec Ruski) κοντά στο Σιεμιατίτσε (Siemiatycze), δίπλα στο Άγ. Όρος Γκραμπάρκα (Grabarka) στην περιοχή Ποντλάσιε (Podlasie) της Πολωνίας.\nΗ Σούζη γεννήθηκε στις 3 Ιούνη 2007 ως ένα κανονικό, υγιές παιδί (για πολύ σύντομο όμως διάστημα).\nΣτην οικογένειά μας, εκτός από τη Σούζη, έχουμε ακόμη δύο γιους. Ο Ντάβιντ (Dawid) κατά τη γέννηση της Σούζης ήταν 13 ετών, και ο Σίμων (Szymon) ήταν 11 ετών. Ο μπαμπάς ήταν παρών κατά τον τοκετό, και έκοψε τον ομφάλιο λώρο. Από τη χαρά, πως έχει αποκτήσει μια κόρη, ζήτησε ώστε οι μαίες απαραίτητα να του αποδείξουν ότι αυτό είναι αλήθεια. Φυσικά ξέρετε, πως 🙂 Η ευτυχία δεν κράτησε πολύ. Ύστερα από κυριολεκτικά λίγα λεπτά μετά τη γέννηση, ήρθε γιατρός και μας είπε ότι η Σούζη είναι κάπως «γκριζωπή». Της έδωσαν 9 πόντους, αμέσως χορήγησαν ένα αντιβιοτικό και μας είπαν ότι θα βγούμε από το μαιευτήριο μετά τη λήξη χορήγησης.\nΈξι ημέρες μετά τον τοκετό, και ήταν Σάββατο, ο μπαμπάς προσωπικά άλλαζε πάνες της Σούζης, ενώ αυτή ξαφνικά άρχισε να κάνει εμετό με χολή. Κυριολεκτικά χύνονταν τεράστια ποσά μέσα από αυτή. Αυτά ήταν ίσως 1 λίτρο. Κλήθηκε γιατρός, αλλά αυτός ο ίδιος δεν ήξερε τι να κάνει, καλέστηκε λοιπόν το ασθενοφόρο «N» από το Μπιαουίστοκ (Białystok), με ομάδα γιατρών και μια θερμοκοιτίδα. Ενώ περίμενα το ασθενοφόρο, έπρεπε να κάνω το δυσκολότερο πράγμα που έχω ζήσει μόνος μου στην πολύ πλούσια σε εμπειρίες ζωή μου και την ιεροσύνη. Έπρεπε μόνος μου, σύντομα να βαφτίσω το ετοιμοθάνατο κοριτσάκι μου. Πιστέψτε με, όλα αυτά σίγουρα είναι μια από τις χειρότερες εμπειρίες στη ζωή μου. Πολλοί άνθρωποι ξεψύχησαν πάνω στα χέρια μου. Οι γονείς μου, οι ενορίτες στα δικά τους σπίτια, σε νοσοκομείο, κλπ.\nΚατά την άφιξη του ασθενοφόρου γιατρός είπε, ότι η Σούζη βρίσκεται ακόμη σε κατάλληλη κατάσταση για τη μεταφορά. Αν ήταν σε χειρότερη κατάσταση, δεν θα την έπαιρναν και…. Πήγαμε μαζί με τη σύζυγο με το ασθενοφόρο. Πρέπει να προσθέσω, ότι η μαμά ήταν σε κακή κατάσταση, αφού ήταν λίγες μόνο μέρες μετά τον τοκετό. Στο Πανεπιστημιακό Νοσοκομείο Παίδων στο Μπιαουίστοκ μετά τη λήψη ακτινογραφιών αποδείχθηκε, ότι ραγίστηκαν τα έντερά της. Η πρώτη επιχείρηση έγινε στο έκτο εικοσιτετράωρο της ζωής της. Αποκόπηκαν περίπου 7 εκατοστά, ενώθηκαν και έπρεπε να ένιαι καλά. Δυστυχώς, η κοιλίτσα μεγάλωνε, και πρηζόταν όλο και περισσότερα. Μετά από δύο ημέρες έγινε η δεύτερη εγχείριση. Αποδείχθηκε, ότι ακόμα δεν είναι εντάξει. Έντερο κρεμάστηκε από μια «παύλα» και δεν υπήρχε διάβαση. Το διόρθωσαν, και πάλι έπρεπε να είναι καλά. Δυστυχώς, την επόμενη μέρα μετά την εγχείριση η Σούζη ήταν σε τόσο κακή κατάσταση, ώστε δεν υπήρχε πια τρόπος από που να χορηγούνται τα φάρμακα. Έτσι την πήραν και πάλι στο χειρουργικό τραπέζι και για μία ώρα υπό συνθήκες πλήρης αναισθησίας της προσάρμοζαν τον κεντρικό φλεβικό καθετήρα. Της χάραξαν τον λαιμό, προσάρμοσαν τον κεντρικό φλεβικό καθετήρα, έβαλαν τέσσερα ράμματα και ο προεξέχον σωλήνας ράφτηκε στο μάγουλό της. Έτσι η Σούζη έζησε τρεις σοβαρές επιχειρήσεις. Στο Τμήμα Εντατικής Θεραπείας έμεινε για τρεις εβδομάδες, κατά τις οποίες ακούσαμε από μια κυρία γιατρίνα:\n«αυτή κλινικώς δεν υπάρχει»\nΗ Σούζη ήταν συνδεδεμένη με τρεις αντλίες για να παραδίδονται τα φάρμακα, διαμέσου των οποίων πέρναγαν τρία αντιβιοτικά ταυτόχρονα. Η CRP (C- αντιδρώσα πρωτεΐνη) ήταν σε επίπεδο της σήψης. Είπαμε στους γιατρούς να κάνουν τα δικά τους και εμείς θα κάνουμε τα δικά μας. Καθόμουνα με τη σύζυγό μου δίπλα στη θερμοκοιτίδα και όλες αυτές της ημέρες δεν κάναμε τίποτα άλλο, μόνο προσευχόμασταν. Προσευχόταν υπέρ αυτής ολόκληρος ίσως ο κόσμος. Οι μοναχοί στην Πολωνία και πέρα των συνόρων της. Χιλιάδες ιερείς τέλεσαν τη Θεία Λειτουργία υπέρ αυτής. Οι λαϊκοί άνθρωποι, τελείως άγνωστοι σε μας, έρχονταν στο νοσοκομείο και ρωτούσαν σχετικά με την υγεία της και προσέφερναν τη βοήθειά τους. Κατά την παραμονή μας στην Ομάδα Εντατικής Θεραπείας λάβαμε πληροφορία από το Ινστιτούτο Μητέρας και Παιδιού στη Βαρσοβία για την υποψία της κυστικής ίνωσης. Αυτό προέκυψε από τον πληθυσμιακό έλεγχο. Ζήτησαν την εκ νέου λήψη ενός δείγματος αίματος από τη φτέρνα της Σούζης και την αποστολή του. Το κάναμε και το στείλαμε. Στο τέλος της τρίτης εβδομάδας παραμονής μας στην Ομάδα Εντατικής Θεραπείας έγινε ΘΑΥΜΑ. Άρχισε η περίσταλση των εντέρων της Σούζης. Μετά αποσυνδέθηκαν όλα αυτά που είχε: καθετήρας, 6 καθετήρες φλεβών, μέσω των οποίων χορηγούνταν τα φάρμακα, δύο μήλες από τη μύτη, και το σημαντικότερο – η αναπνευστική συσκευή. Η Σούζη για 3 εβδομάδες παρέμεινε ζωντανή με τη χάρη του Θεού και με όλα αυτά μηχανήματα. Την είδαμε χωρίς σωλήνες, καλώδια, κάτι πλοκάμια γύρω από το ολόκληρο σώμα της, και για πρώτη φορά ακούσαμε τα κλάματά της. Προηγουμένως αυτό ήταν απλά μια «σιωπηλή κραυγή» λόγω του ότι το μικρό της λαρυγγάκι ήταν φραγμένο με σωλήνες και άνοιγαν μόνο τα χειλάκια της χωρίς κανέναν ήχο. Επιτέλους μπορούσαμε να την αγγίξουμε. Άρχισε να αναπνέει χωρίς οξυγόνο, μόνη της.\nΜετά από την παραμονή μας στην Ομάδα Εντατικής Θεραπείας μας μετέφεραν δύο ορόφους πάνω, στο Χειρουργικό Τμήμα. Εδώ για 2 εβδομάδες δεν έκαναν τίποτα με αυτήν, εκτός από τη χορήγηση φαρμάκων και τη διεξαγωγή εξετάσεων. Είχε ένα κακό αποτέλεσμα σε ηπατικές εξετάσεις. Έτσι καλέστηκε από το πέμπτο όροφο μια κυρία γιατρίνα, πνευμονολόγος να την εξετάσει. Ήρθε μια μέσης ηλικίας γυναίκα. Κοίταξε τη Σούζη. Ανταλλάξαμε μεταξύ μας ορισμένες παρατηρήσεις. Στη συνέχεια είπε, ότι η Σούζη είναι πολύ άρρωστη, ότι το δέρμα της είναι γκρι, ότι έχει μια σοβαρή βλάβη καρδιάς (ενώ δεν την έχει καθόλου), τα κύτταρα καταναλώνουν τα δικά τους κύτταρα, και ότι γενικά η κατάσταση είναι κακή. Ακούοντας αυτά, η σύζυγός μου άρχισε να αισθάνεται άσχημα. Λέω λοιπόν στην γιατρίνα, αν υπάρχει κάτι το θετικό. Απάντησε στη σύζυγο: «μα, γυναίκα μου, αυτό δεν σημαίνει πως πρέπει να είναι έτσι», και γέλασε. Σε μένα, μετά από ανταλλαγή μερικών απόψεων, είπε λόγια που δεν θα μπορέσω να τα ξεχάσω μέχρι το τέλος της ζωής μου:\n«Άντε, τύπε! έχεις κάνει ελαττωματικό προϊόν, γι’ αυτό σκάσε!»\nΚαι έτσι ήταν. Έσκασα.\nΣτη συνέχεια μας μετέφεραν στο πέμπτο όροφο του Γ΄ Τμήματος, όπου είναι τα παιδιά με διάφορες ασθένειες και όπου εργάζεται αυτή η γιατρίνα Ν…. . Ενώ βρισκόμασταν εκεί, ένα βράδυ μας επισκέφτηκε καθηγητής, ο διευθυντής της Κλινικής με την κυρία γιατρίνα Ν… και είπε, ότι θα ήθελε να έχει καλύτερα νέα για μας, αλλά δυστυχώς αυτά δεν είναι καλά. Ήρθαν επιβεβαιωμένα αποτελέσματα από το Ινστιτούτο Μητέρας και Παιδιού στη Βαρσοβία, και σίγουρα είναι επιβεβαιωμένη η κυστική ίνωση στη Σούζη μας με την πιο κοινή και θεωρούμενη ως η πιο σοβαρή μετάλλαξη delF508/delF508.\nΠως να το πω; Μείναμε «άφωνοι από την έκπληξη, ο κόσμος κατέρρευσε», κλπ. Οι γιατροί έκατσαν λίγο στο δωμάτιό μας για να μας παρηγορήσουν, και έφυγαν. Μείναμε μόνοι, εξαντλημένοι μετά από εβδομάδες παραμονής στο νοσοκομείο και λίγο παραιτημένοι. Όμως ως άνθρωποι της βαθιάς πίστης, την ελπίδα μας την στηρίξαμε στο Θεό και μόνο σ’ Αυτόν. Ζητήσαμε τη μεταφορά μας στο νοσοκομείο στο Σιεμιατίτσε, γιατί έχουμε ακόμα δύο γιους, τη φροντίδα των οποίων ανέλαβαν ξένοι άνθρωποι και έπρεπε να είμαστε πιο κοντά και σε αυτούς. Μας μετέφεραν στο Σιεμιατίτσε και εδώ για άλλες δύο εβδομάδες τελείωνε η χορήγηση των αντιβιοτικών. Κατά τη διάρκεια αυτής της παραμονής, όλα πήγαν καλά, εκτός από το ότι οι σωματικές δυνάμεις μου και της συζύγου, δυστυχώς, έφτασαν στο τέρμα και τώρα χορηγούνταν φάρμακα για να σωθούν οι ζωές μας. Για όλα αυτά ίσως να μην γράψουμε. Πετύχαμε κάπως και ζούμε όλοι μας και η Σούζη μας.\nΒγήκαμε από το νοσοκομείο και δεν ξέραμε πώς να απολαύσουμε την οικογένειά μας, το σπίτι μας. Εδώ αισθανόμασταν, ότι «οι τοίχοι του σπιτιού μόνοι τους θεραπεύουν». Πολλά από τα καθήκοντα του σπιτιού τα ανέλαβαν οι γιοι μας, οι οποίοι είναι τώρα 13 και 15 ετών. Το σπίτι μας είναι πολύ οικουμενικό. Την περισσότερη βοήθεια μας παρέχει η Ιρένα Ντόπαρτ (Irena Dopart), η οποία δεν είναι η ενορίτισσά μου αλλά ανήκει στη ρωμαιοκαθολική ενορία. Η Σούζη την αποκαλεί γιαγιά της. Νεωκόρος μας ο Έντεκ Μπαϊκόβσκι (Edek Bajkowski) είναι ο νονός της Σούζης και η σύζυγός του Γκραζίνκα (Grażynka) είναι η αγαπημένη θεία της Σούζης. Αυτοί επισκέπτονται μας στο σπίτι μας κάθε μέρα. Πολλοί άνθρωποι είναι για μας οι πολύ στενοί φίλοι: η Ιρένα και ο Γιούζεφ Κωνστάντσιουκ (Irena & Józef Konstanciukowie), η Ιρένα και ο Γιάρεκ Πούρα (Irena & Jarek Pura), η Γιόλα Μουντέλα (Jola Mudela) και άλλοι. Αυτοί είναι η αληθινή οικογένειά μας. Για όλα αυτά εσάς και τους άλλους ευχαριστούμε πολύ. Είθε ο Θεός να σας ανταμείψει με υγεία και πνευματική γαλήνια.\nΓια τις επισκέψεις με σκοπό τους περιοδικούς ελέγχους πηγαίναμε στο Πανεπιστημιακό Νοσοκομείο Παίδων στο Μπιαουίστοκ, το οποίο δεν μπορούσαμε να το αντέξουμε. Επισκέψεις γινόταν πολύ γρήγορα. Οι γιατροί δεν είχαν χρόνο. Εξέταζε ο ίδιος ο καθηγητής ενώ η γιατρίνα N… στεκόταν δίπλα, ακόμα και τόλμησε να κάνει παρατηρήσεις, πως η οικογένεια Οπόλσκι ήρθε σήμερα για περιοδικό έλεγχο και αυτή δεν ξέρει τίποτα γι’ αυτό. Είπε να ετοιμαστούμε γρήγορα και να φύγουμε, διότι στην ουρά περιμένουν και άλλοι γονείς. Φεύγαμε από εκεί έξω, σαν να ακούσαμε: «πηγαίνετε στο σπίτι, να αγοράσετε γι’ αυτήν ένα φέρετρο, και να περιμένετε». Οι επόμενες επισκέψεις ήταν ολόιδιες ή ακόμα χειρότερες.\nΤελικά «βάλαμε λίγο μυαλό» και ακούσαμε άλλους γονείς που μας είχαν συμβουλέψει να μεταφερθούμε με τη θεραπεία στη Βαρσοβία. Από το σπίτι μας στο νοσοκομείο στο Μπιαουίστοκ η απόσταση είναι 110 χιλιόμετρα, και στο νοσοκομείο στη Βαρσοβία 137 χιλιόμετρα. Αυτό δεν κάνει καμία φοβερή διαφορά σε χιλιόμετρα που πρέπει να διανυθούν.\nΠήγαμε στο Κέντρο Υγείας Παιδιού. Εκεί συναντήσαμε υπέροχους ανθρώπους στα πρόσωπα δύο γιατρών. Την πνευμονολόγο γιατρό Χάννα Ντμένσκα (Hanna Dmeńska) και την γαστρεντερολόγο γιατρό Μπεάτα Οραλέβσκα (Beata Oralewska). Μια επίσκεψη σε κάθε μία από αυτές διήρκεσε περίπου 1,5 ώρες. Ήμασταν σε ένα θετικό σοκ. Μέχρι τότε δεν είχαμε ακόμα συναντηθεί με τέτοιους θαυμάσιους γιατρούς, ειδικά μετά από όσα περάσαμε, και γνωρίζοντας την κατάσταση και τους γιατρούς στην Πολωνία. Εκεί ακούσαμε, ότι θα αγωνιστούμε γι’ αυτήν και ότι σίγουρα όλα θα πάνε καλά. Μας άλλαξαν τον τρόπο χορήγησης των φαρμάκων. Στην ερώτηση, ποιος μας είπε να χορηγούμε έτσι τα φάρμακα, απαντήσαμε ότι ο ίδιος καθηγητής στο Πανεπιστημιακό Νοσοκομείο Παίδων στο Μπιαουίστοκ. Η κυρία γιατρός δεν το πίστευε. Από τότε αρχίσαμε να ζούμε!!! Σήμερα έχουμε τόσο υπέροχη επαφή με τις κυρίες γιατρούς μας από το Κέντρο Υγείας Παιδιού, πως εάν αυτό είναι αναγκαίο μας παίρνουν τηλέφωνο ακόμη και από ένα συνέδριο στο Βερολίνο, μόνο για να μας δώσουν τις συμβουλές τους.\nΚαι έτσι ζούμε, και αυτή είναι η σύντομη ιστορία μας.\nΔε θα πούμε, ότι η ζωή μας είναι η πιο δύσκολη στον κόσμο, αλλά εκείνοι που ξέρουν τι είναι η Κυστική Ίνωση, γνωρίζουν το βάρος αυτού του σταυρού. Κοιτάζοντας όμως στην Καραμέλα μας, ξεχνιέται τα πάντα. Αυτά τα παιδιά δεν είναι πολλά. Κάθε ένα από τα πάσχοντα από την κυστική ίνωση παιδιά μας είναι ένας εξαιρετικός Άγγελος σε αυτή τη γη. Θέλημα του Θεού. Στην περίπτωσή μας, μπορούμε ακόμη να πούμε, ότι είμαστε ένα παράδειγμα της Θείας δικαιοσύνης.\nΣας ευχαριστούμε όλους για τις προσευχές σας. Ζούμε χάρις σε αυτές.\nΗ Σούζη, έχει την εμφάνιση ενός φυσιολογικού παιδιού, που δεν διαφέρει με τίποτα από τα άλλα παιδιά. Γεννήθηκε στις 3 Ιουνίου 2007. Βεβαίως οι περισσότεροι άνθρωποι που για πρώτη φορά βλέπουν την κορούλα μας, λένε: «αχ, τι ωραίο παιδί, πόσο όμορφο, πόσο έξυπνο, πόσο ανεπτυγμένο» κλπ. Όταν μαθαίνουν ότι είναι άρρωστη, αμέσως ρωτάνε, από τι πάσχει. Ακούοντας, από την κυστική ίνωση, ρωτάνε, τι είναι αυτό. Αυτή είναι η γνώση των συμπολιτών μας σχετικά με αυτήν την ασθένεια. Αν και κατά την έννοια του Πολωνικού Κράτους, αυτή είναι γνωστή, εμείς όμως – οι οικογένειες των ασθενών – δεν το αισθανόμαστε και τόσο πολύ.\nΑν ρωτήσει κανείς τους υπαλλήλους από το Υπουργείο Υγείας να απαριθμήσουν απ’ έξω τις γενετικές ασθένειες, τις ανίατες, που συμβαίνουν στην Πολωνία, νομίζω ότι δεν θα γινόταν ούτε καν μνημεία για την κυστική ίνωση. Εμείς οι ίδιοι, πρώτου να έχουμε πληχθεί από την ασθένεια αυτή, δεν ξέραμε ότι κάτι τέτοιο υπάρχει. Αρχίζουμε να το καταπολεμάμε μόλις τότε, όταν πλήττει εμάς ή τους αγαπητούς μας, τους φίλους μας.\nΗ καταπολέμηση της ασθένειας στην περίπτωση της Σούζης μοιάζει ολόιδια ή παρόμοια με τις περιπτώσεις των άλλων ασθενών. Ξύπνημα, εισπνοές, αποστράγγιση, φάρμακα, λήψη παγκρεατικών ενζύμων με κάθε γεύμα. Το απόγευμα, βασικά, το ίδιο πράγμα ξανά. Αυτό θέλει πολύ χρόνο και απαιτεί πολλή δύναμη, υπομονή, πίστη, θάρρος, αγάπη, σοφία και προσευχή. Η προσευχή σε όλα αυτά έχει την υψίστη σημασία.\nΗ θεραπεία της Σούζης είναι πολύ ακριβή, είναι συμπτωματική και όχι αιτιακή, και προκαλεί μόνο την ανακούφιση στην εξέλιξη της ασθένειας. Το κόστος της θεραπείας τέτοιου παιδιού κυμαίνεται μεταξύ των 1.500 και ακόμη και πάνω από τις 4.000 PLN (πολωνικά ζλότυ) ανά μήνα, ανάλογα με το βαθμό εξέλιξης της νόσου.\nΜε τη βοήθεια των ανθρώπων καλής θέλησης, των φίλων και μερικές φορές των ξένων για μας ανθρώπων, προσπαθούμε να δώσουμε στη Σούζη ό, τι καλύτερο και αυτό που χρειάζεται για τη θεραπεία και την αποκατάστασή της. Οικογενειακά ζητήματα, που χρειάζονται επίσης χρηματοδότηση, κατεβαίνουν στη δεύτερη μοίρα.\nΗ Σούζη παίρνει καθημερινά θρεπτικές ουσίες, το κόστος των οποίων δεν είναι μικρό: Clinutren Junior – κόστος περίπου 36 PLN, Fantomalt – περίπου 38 PLN. Αυτές οι θρεπτικές ουσίες αρκούν μόνο για 3 ημέρες. Η Σούζη δέχεται επίσης ειδικές σίδηρο, διότι έχει τεράστια προβλήματα με την αφομοίωσή του – κόστος 50 PLN. Αυτό αρκεί για ένα μήνα. Η κυστική ίνωση είναι το πρόβλημα της αναιμίας.\nΑπό τις ΗΠΑ εισάγουμε ειδικές βιταμίνες που ονομάζονται Aqua Adeks. Μέχρι τώρα, δεν υπήρχαν στην Πολωνία. Στις ΗΠΑ κοστίζουν 28 δολάρια, βεβαίως + έξοδα αποστολής. Αυτές επίσης αρκούν μόνο για ένα μήνα. Τα φάρμακα για την εισπνοή είναι πολύ ακριβά. Επιπλέον, τα έξοδα για τα περισσότερα από αυτά τα φάρμακα δεν επιστρέφονται από το NFZ (αντίστοιχο του Ελληνικού ΙΚΑ) και κάποια από αυτά δεν μπορούν ακόμη να αγοραστούν στην Πολωνία.\n«Τίμα ιατρόν προς τας χρείας αυτού τιμαίς αυτού και γαρ αυτόν έκτισεν Κύριος (…) Κύριος έκτισεν εκ γης φάρμακα και ανήρ φρόνιμος ου προσοχθιεί αυτοίς». (Σοφία Σειράχ λη΄,1.4)\nΗ φροντίδα ενός παιδιού που πάσχει από την κυστική ίνωση είναι δύσκολη, περίπλοκη, απαιτεί άπειρη θυσία, φάρμακα και μια ολόκληρη σειρά εξοπλισμού, που πραγματικά είναι δύσκολο ακόμα να τα παρουσιάσει και να τα εξηγήσει κανείς.\nΒέβαια, προς το παρόν, καμία πολωνική οικογένεια είναι σε θέση να αντιμετωπίσει τα έξοδα της θεραπείας ενός παιδιού που πάσχει από κυστική ίνωση.\nΕπιθυμούμε, όπως όλοι οι άλλοι γονείς, να ζει η Σούζη μας μια φυσιολογική ζωή. Πιστεύουμε ακράδαντα και προσευχόμαστε όπως το συντομότερο δυνατό η ασθένεια αυτή να γίνει ιάσιμη, να ανακαλυφθεί κάποιο φάρμακο. Θέλουμε να της δώσουμε την ευκαιρία να ζήσει μέχρι αυτή την υπέροχη στιγμή. Αλλά μόνοι μας δεν είμαστε σε θέση να το επιτύχουμε.\nΑπευθυνόμαστε σε όλους τους ανθρώπους της καλής θέλησης και της μεγάλης καρδιάς για μια πράξη ελεημοσύνης, για μια προσευχή για τη Σούζη, και στο τέλος για μια οικονομική βοήθεια. Στην πραγματικότητα, μετράει κάθε κέρμα. Χρήματα που θα δωρίσετε στο σύνολό τους θα δαπανηθούν για τη θεραπεία και την αποκατάσταση της Σούζης μας.\nΗ Σούζη έχει έναν υπο-λογαριασμό στην Πολωνική Εταιρεία Καταπολέμησης Κυστικής Ίνωσης, στον οποίο θέλουμε να συγκεντρώνονται οι οικονομικοί πόροι για να εξασφαλιστεί στη Σούζη μας η δέουσα φροντίδα κατά τη θεραπεία και την αποκατάστασή της. Εμείς, ως γονείς, δεν έχουμε τη φυσική δυνατότητα να χρησιμοποιούμε αυτά τα μέσα που συλλέγονται σε αυτόν τον υπο-λογαριασμό. Αυτό γίνεται έτσι ώστε, για παράδειγμα, αγοράζουμε φάρμακα από ένα φαρμακείο, και στη συνέχεια το φαρμακείο επιβαρύνει τον λογαριασμό της Πολωνικής Εταιρείας Καταπολέμησης Κυστικής Ίνωσης. Με τον τρόπο αυτό γίνεται η εκκαθάριση.\nΕίμαστε μια φυσιολογική οικογένεια. Αυτή τη στιγμή η μαμά της Σούζης δεν εργάζεται, γιατί – όπως θα περίμενε κανείς – πρέπει να αφιερώσει όλο το χρόνο της για να φροντίσει την κορούλα μας. Εργάζεται μόνο ο μπαμπάς της, και μεγαλώνουμε ακόμη δύο γιους.\nΔυστυχώς, δεν λαμβάνουμε καμία βοήθεια από την οικογένειά μας. Από την ημέρα της γέννησής της, κανείς από αυτούς δεν μας ρώτησε καν αν αυτή χρειάζεται κάτι, αν έχουμε χρήματα για να αγοράσουμε φάρμακα και άλλα αναγκαία πράγματα. Εσείς οι ίδιοι γνωρίζετε, εσείς οι ίδιοι επίσης αντιμετωπίζετε αυτού του είδους διλήμματα.\nΗ πραγματική οικογένεια είστε εσείς, οι άνθρωποι της καλής θέλησης. Οι άνθρωποι που δεν χωρίζουν τους ανθρώπους σε καλούς και κακούς, σε μαύρους και λευκούς, από την άποψη θρησκείας και πεποιθήσεων. Δυστυχώς, η κυστική ίνωση αντιμετωπίζει τους όλους επίσης ισότιμα.\nΔεν είμαστε πλούσιοι. Ζούμε, όπως λέει το ρητό: «μόλις που τα φέρνουμε βόλτα», αλλά πάντα μπορούμε να βοηθήσουμε τους άλλους, επειδή:\n«Αμήν λέγω υμίν, εφ’ όσον εποιήσατε ενί τούτων των αδελφών μου τών ελαχίστων, εμοί εποιήσατε» (Ματθ. κε΄,40).\n«Αλλήλων τα βάρη βαστάζετε, και ούτως αναπληρώσατε τον νόμον του Χριστού» (Γαλ. στ΄,2).\nΔεχόμαστε τα πάντα ως θέληση του Θεού:\n«Χριστού ουν παθόντος υπέρ ημών σαρκί και υμείς την αυτήν έννοιαν οπλίσασθε, ότι ο παθών εν σαρκί πέπαυται αμαρτίας, εις το μηκέτι ανθρώπων επιθυμίαις, αλλά θελήματι Θεού τόν επόλοιπον εν σαρκί βιώσαι χρόνον» (Α΄ Πετρ. δ΄,1.2).\nΘα είμαστε ευγνώμονες για την οποιαδήποτε υποστήριξή σας και για τη βοήθειά σας. Δωρίστε στη Σούζη ένα ακόμη λεπτό, μία ώρα, μία ημέρα, έναν μήνα, έναν χρόνο, χρόνια…. .\nΟ Θεός να ανταμείψει όλους εσάς τους δωρητές!\n(Πολωνική Εταιρεία Καταπολέμησης Κυστικής Ίνωσης)\nδιεύθυνση: ul. Celna 6 ; 30-507 Kraków\nΛογαριασμός σε πολωνικά ζλότυ: αριθ. 55 2490 0005 0000 4530 7261 9403\nΛογαριασμός σε ξένα νομίσματα: αριθ. PL 55 2490 0005 0000 4530 7261 9403\nΔιεύθυνση της Τράπεζας: PKO BP SA, ul. Józefińska 18 ; 35-520 Kraków\nΚώδικας της Τράπεζας για εμβάσματα από το Εξωτερικό: BIC (SWIFT): BPHKPLPK\nμε την επιγραφή: DLA ZUZANNY OPOLSKIEJ\n!!! ή σε ιδιωτικό λογαριασμό: !!!\nΔιεύθυνση της Τράπεζας: PKO BP SA DR-BE INTELIGO, ul. Puławska 15 , 02-515 Warszawa\nΚώδικας της Τράπεζας για εμβάσματα από το Εξωτερικό: BIC (SWIFT): BPKOPLPW\n(η διεύθυνση του ιδιοκτήτη λογαριασμού στο σελιδοδείκτη «Επικοινωνία-Kontakt»)\nΑν παντρευτούν δυο φορείς της νόσου, η πιθανότητα να γεννηθεί παιδί με Κυστική Ίνωση είναι 1 στις 4. Κάθε χρόνο στην Ελλάδα γεννιούνται 50 πάσχοντα παιδιά!\nΓια περισσότερες πληροφορίες σχετικά με την Κυστική Ίνωση διαβάστε στην ιστοσελίδα: http://www.cfathess.gr\nŁącznie czytano 1,485 razy, Dzisiaj czytano 1 razy


Sparkling Valentine’s Day – Βενετια & Βερονα – Sparkling Day\nEvents, Manessis travel, Sparkling Day events, Venice, Verona\nH Manessis travel σε συνεργασία με την εταιρεία διοργάνωσης events Sparkling Day σας προσκαλούν να ζήσετε μοναδικά ρομαντικές στιγμές σε μια εκδρομή γεμάτη εκπλήξεις και απίθανες στιγμές για να γιορτάσετε τον Άγιο των Ερωτευμένων!\n“Γαληνοτάτη”, “Βασίλισσα της Αδριατικής”, “Πόλη των Μασκών”, “Πόλη των Γεφυρών”, “Πόλη των Καναλιών”.\nΗ πόλη είναι μια τεράστια χρονοκάψουλα. Ό,τι ακουμπάτε, ό,τι πατάτε, ό,τι βλέπετε είναι ίδιο, όπως όταν στα πλακόστρωτα δρομάκια της περπατούσε και σχεδίαζε τις δικές του εξερευνήσεις ο Μάρκο Πόλο και έγραφε για τις ερωτικές του περιπέτειες ο Καζανόβα.\nΣτη Βενετία δεν αρκεί να γυρίσει κανείς το ρολόι του μία ώρα πίσω. Ολόκληρο το είναι σου επιστρέφει στις εποχές που έπιναν τον καφέ τους στο Φλοριάν ο Γκαίτε, ο Λόρδος Βύρωνας, ο Κάρολος Ντίκενς, ο Μαρσέλ Προυστ, ο Τσάρλι Τσάπλιν και τόσοι άλλοι. Ακριβώς κάτω από τα ίδια έργα τέχνης και τους αριστουργηματικούς καθρέφτες που κοσμούν τους τοίχους του παλαιότερου καφενείου της Ιταλίας και της Ευρώπης.\nΚτισμένη σε υψόμετρο… 2,54 μέτρων από την επιφάνεια της θάλασσας, ολόκληρη η πόλη αποτελεί μνημείο παγκόσμιας κληρονομιάς. Κάθε σημείο της είναι ένα μικρό μουσείο. Το Μεγάλο Κανάλι, η Πλατεία του Αγίου Μάρκου με το Καμπαναριό και την ομώνυμη Βασιλική, η Γέφυρα των Στεναγμών, το νησί των Μουράνο…\nΣυνάντηση στο αεροδρόμιο και πτήση με AEGEAN για την πόλη των Δόγηδων, την ανεπανάληπτη Βενετία. Άφιξη και περιήγηση στην Γαληνοτάτη, όπως ονομαζόταν η Βενετία κατά την περίοδο της κυριαρχίας της.\nΜεταφορά στο Τρονκέτο, απ’ όπου αναχωρούμε με βαπορέτο για την φημισμένη Πιάτσα Σαν Μάρκο, το “ωραιότερο σαλόνι της Ευρώπης” κατά τον Ναπολέοντα. Εκεί, θα δούμε την ομώνυμη εκκλησία με τους πέντε τρούλους, το παλάτι των Δόγηδων, τον Πύργο του Ρολογιού, τις παλιές φυλακές, την περίφημη Γέφυρα των Στεναγμών και θα καταλήξουμε σε ένα από τα λίγα εργαστήρια κατασκευής Murano.\nΧρόνος ελεύθερος, μεταφορά και τακτοποίηση στο ξενοδοχείο Splendid Venice – Starhotels Collezione 4* (https://www.starhotelscollezione.com/en/our-hotels/splendid-venice-venice/).\nΓια το βράδυ σας προτείνουμε δείπνο το εστιατόριο Trattoria Altanella, στο νησί Giudecca. Διανυκτέρευση.\nΕλεύθερη μέρα για να απολαύσετε τη μαγεία της Βενετίας και να επισκεφθείτε κατά βούληση κάποια από τα αξιοθέατά της. Μπορείτε να κάνετε βόλτα με γόνδολα στο Κανάλε Γκράντε, να περπατήσετε στα εσωτερικά της δρομάκια με τα κανάλια, να επισκεφθείτε κάποιο από τα πολλά μουσεία και τις πινακοθήκες της. Μη λησμονήσετε να πιείτε καφέ ή κοκτέιλ Μπελίνι – το εθνικό ποτό του Βένετο – στο πασίγνωστο Φλοριάν, στην πλατεία του Αγίου Μάρκου.\nΕναλλακτικά προτείνουμε ημερήσια εκδρομή – κρουαζιέρα στα πανέμορφα νησιά Μουράνο και Μπουράνο. Το πρώτο φημίζεται για τα εργαστήρια που παράγουν υπέροχα αντικείμενα από φυσητό γυαλί και το δεύτερο είναι πασίγνωστο για τα πολύχρωμα σπιτάκια του, τις δαντέλες και τις παραδοσιακές τραττορίες με θαλασσινά.\nΕπιστροφή στη Βενετία και το ξενοδοχείο μας. Για το βράδυ σας προτείνουμε την trattoria La caravella. Διανυκτέρευση.\nΠρωινό και αναχώρηση για την φοιτητούπολη Πάντοβα, την αρχαιότερη πιθανόν της βόρειας Ιταλίας, σύμφωνα με την ημερομηνία ίδρυσής της, τον 12ο αιώνα π.Χ. από τους Τρώες. Θα δούμε το φημισμένο πανεπιστήμιό της (ένα από τα αρχαιότερα της Ευρώπης), την μεγαλοπρεπή Βασιλική του Αγίου Αντωνίου με τους Βυζαντινούς τρούλους και τον πολυτελή εσωτερικό διάκοσμο, που θεωρείται από τους σημαντικότερους λατρευτικούς χώρους της Ιταλίας και τέλος, την Prato della Valle, μια ελλειπτική πλατεία 88.000 τετραγωνικών μέτρων, η οποία θεωρείται η δεύτερη μεγαλύτερη της Ευρώπης στους Τούρκους του Βελιγραδίου (1η Δεκεμβρίου 1797) κ.ά.\nΑναχώρηση για τη ρομαντική Βερόνα, την πόλη των αιώνιων εραστών του Σαίξπηρ, όπου θα θαυμάσουμε την Ρωμαϊκή Αρένα, τις όμορφες πλατείες Ντέλε Έρμπε και Ντέι Σινιόρι που περιβάλλονται από άριστα διατηρημένα μεσαιωνικά κτίρια και βέβαια το αρχοντικό των Καπουλέτων με το θρυλικό μπαλκόνι της Ιουλιέτας Τακτοποίηση στο ξενοδοχείο μας. Ελεύθερος χρόνος. Για το βράδυ σας προτείνουμε την Osteria Sgarzarie με φοβερά risottiκαι tagliata.\nΠρωινό και ελεύθερη μέρα στην Βερόνα. Εναλλακτικά σας προτείνουμε ημερήσια εκδρομή στο όμορφο μεσαιωνικό Σιρμιόνε, κτισμένο στο νότιο άκρο της λίμνης Garda.\nΠασίγνωστο ως ησυχαστήριο της Μαρίας Κάλλας, αλλά και πόλος έλξης του διεθνούς τζετ σετ. Θα περπατήσουμε στο ιστορικό του κέντρο που βρίσκεται οχυρωμένο σε ένα μικρό ακρωτήρι στο νότιο άκρο της λίμνης Γκάρντα.\nΠροτάσεις ειδικά διαμορφωμένες από την ομάδα του Manessis travel και της Sparkling Day προκειμένου να ζήσετε την ημέρα των ερωτευμένων με μοναδικό τρόπο!\nΖητήστε από τους ανθρώπους μας να σας βοηθήσουν να ετοιμάσετε μια υπέροχη έκπληξη στο ταίρι σας! Ελεύθερος χρόνος για βαρκάδες, ψώνια και γεύμα σε κάποιο από τα αριστοκρατικά, παραλίμνια εστιατόρια.\nΕπιστροφή στη Βερόνα. Πρόταση για το ελεύθερο βράδυ μας στην πόλη των αιώνιων ερωτευμένων είναι η Osteria del Bugiardo με εκλεκτά εδέσματα και υπέροχο κρασί.\nΠρωινό και αναχώρηση από το ξενοδοχείο για το αεροδρόμιο του Μιλάνο και επιβίβαση στην πτήση μας για την Αθήνα. Άφιξη στο\nαεροδρόμιο Ελευθέριος Βενιζέλος με τις καλύτερες των εντυπώσεων.\n•Το 4ήμερο πρόγραμμα έχει τρεις διανυκτερεύσεις χωρίς να παραλειφθεί κάποια από τις ανωτέρω περιγραφόμενες ξεναγήσεις.\nΏρα: 09:15 – 10:35\nΠτήση: ΑΘΗΝΑ – ΒΕΝΕΤΙΑ (Α3 670)\nΏρα: 11:05 – 14:35\nΠτήση: ΜΙΛΑΝΟ – ΑΘΗΝΑ (Α3 661)\nΔίκλινο – € 975\n3ο άτομο έως 12 χρονών – € 875\nΜονόκλινο – € 1.475\n•Αεροπορικά εισιτήρια ΑΘΗΝΑ-ΒΕΝΕΤΙΑ-ΜΙΛΑΝΟ-ΑΘΗΝΑ με AEGEAN\n•Φόροι και επίναυλοι καυσίμων.\n•Τέσσερις διανυκτερεύσεις στα παραπάνω ξενοδοχεία.\n•Εισιτήριο για το βαπορέτο της 1ης και 3ης μέρας.\n•Αχθοφορικά, φιλοδωρήματα, είσοδοι σε μουσεία, μνημεία και λοιπά αξιοθέατα\n•Κόστος προαιρετικής κρουαζιέρας στην λιμνοθάλασσα της Βενετίας με επίσκεψη στα νησιά Μουράνο και Μπουράνο, 70€ / άτομο.\n•Κόστος προαιρετικής εκδρομής στην λίμνη Γκάρντα και το Σιρμιόνε, 50€ / άτομο.


ΔΙΕΘΝΗ – Σελίδα 1163 – Voice News\nΦρικτό έγκλημα! Δολοφονήθηκε στο Τορόντο ο Έλληνας επιχειρηματίας Μάθιου Στάικος…\nΟ Μάθιου Στάικος, διευθύνων σύμβουλος μίας εταιρείας τεχνολογίας, πυροβολήθηκε εξ’ επαφής στην περιοχή Γιόρκβιλ του Τορόντο τη Δευτέρα.\nΕΚΤΑΚΤΟ! Πτώση ελικοπτέρου στη Βρετανία…\nΈνα ελικόπτερο συνετρίβη σε αγροτική περιοχή κοντά στο Aldborough στο Νορθ Γιορκσάιρ, ανακοίνωσε η πυροσβεστική.\nΠαίρνει φόρα ο Σόρος! Ζητάει ΔΗΜΟΨΗΦΙΣΜΑ για το Brexit…\nΟ Τζορτζ Σόρος επιχειρεί να «εισβάλλει» και στη Μεγάλη Βρετανία, καθώς χρηματοδοτεί μια εκστρατεία που θα ξεκινήσει τις επόμενες ημέρες για να πιέσει για ένα δεύτερο δημοψήφισμα για να αποφασίσει ο λαός αν επιθυμεί την έξοδο της χώρας από την ΕΕ.\nΣΚΛΗΡΗ ΕΠΙΘΕΣΗ της Τουρκίας στον Μακρόν για το εξώφυλλο περιοδικού: “Διπρόσωπος ο Μακρόν στα θέματα δημοκρατίας”…\nΟργή έχει προκαλέσει στην Τουρκία το εξώφυλλο του γαλλικού περιοδικού “Le Point” στο οποίο ο Ερντογάν χαρακτηρίζεται ως δικτάτορας.\nΔυσοίωνες προβλέψεις για την Ιταλία! Μπορεί να γίνει ΧΕΙΡΟΤΕΡΑ από την Ελλάδα…\n«Η ιταλική κρίση χρέους θα μπορούσε να ταράξει τα θεμέλια του ευρώ, αφού σε σύγκριση με την ελληνική περίπτωση, οι αριθμοί είναι πολύ μεγαλύτεροι και θα μπορούσε να αποφέρει σοβαρότατο πλήγμα στο χρηματοπιστωτικό σύστημα».\n“ΑΔΕΙΑΣΜΑ” των ΗΠΑ στην Ε.Ε.: “Να διαπραγματευτούμε την εμπορική συμφωνία με τα τιμολόγια εισαγωγής σε ΙΣΧΥ”…\nΟι ΗΠΑ και η Ε.Ε. θα μπορούσαν να διαπραγματευτούν μια εμπορική συμφωνία, ακόμη και αν η Ουάσιγκτον επιβάλλει τιμολόγια εισαγωγής για…\nΚατηγορηματική ΑΡΝΗΣΗ της Ρωσίας! «Καταπέλτης» ο Λαβρόφ…\nΜια νέα αντιπαράθεση μεταξύ Κιέβου – Μόσχας προκαλεί η δολοφονία του δημοσιογράφου Αρκάντι Μπαμπτσένκο (βλ. ΕΔΩ σχετικό θέμα).\nΕπίθεση από Μουχαρέμ Ιντζέ στον Ερντογάν: Εγώ δεν είμαι αμόρφωτος…\nΑρνείται ότι έχει ομοιότητες με τον Ερντογάν και δηλώνει φιλοευρωπαϊστης. Ο Μουχαρέμ Ιντζέ μίλησε στην DW και εκτός από τις μπηχτές για τον πολιτικό του αντίπαλο δήλωσε έτοιμος να βάλει την Τουρκία στην ΕΕ. Είπε ακόμα ότι είναι υπερ της ειρήνης και δεν διέψευσε ότι θα επισκεφθεί την Πέμπτη την …\nΈτσι φέρονται στις γυναίκες στο Πακιστάν! Αυτά θα φέρει ο ΠΟΛΥΠΟΛΙΤΙΣΜΟΣ… (ΒΙΝΤΕΟ)\nΠολυπολιτισμό θέλουν να επιβάλλουν οι αριστεροί και οι νεοφιλελεύθεροι σε όλο τον Δυτικό κόσμο, γεμίζοντας όλες τις χώρες με ανθρώπους από Αφρική και Μέση Ανατολή.\nΝέες ΑΠΕΙΛΕΣ της Τουρκίας για τα F-35: “Θα κλείσουμε τη βάση του Ιντζιρλίκ”…\nΝέες απειλές εξαπολύει η Άγκυρα κατά των Ηνωμένων Πολιτειών λόγω του παγώματος της πώλησης των μαχητικών αεροπλάνων F-35.\nΣελίδα 1,163 από 1,405« First...1,1401,1501,160«1,1611,1621,1631,1641,165 » 1,1701,1801,190...Last »


Ενεργειακά ποτά: η υπερβολή φέρνει υπέρταση και αρρυθμίες | ΕΛΕΥΘΕΡΟΣ ΤΥΠΟΣ\nΗ κατανάλωση δύο ενεργειακών ποτών σε διάστημα μιας ώρας, κάτι που συνηθίζεται από ασκούμενους, πριν αλλά και μετά τη γυμναστική, μπορεί να βάλει σε… περιπέτειες της λειτουργία της καρδιάς. Κι αυτό διότι- όπως αναφέρουν Αμερικανοί ερευνητές- δυο ενεργειακά ποτά σε τόσο σύντομο χρονικό διάστημα αυξάνουν την αρτηριακή πίεση και επηρεάζουν προσωρινά τον καρδιακό ρυθμό. Διευκρινίζουν ωστόσο, ότι ο «ένοχος» δεν είναι η καφεΐνη, αλλά κάποια άλλα συστατικά που χρησιμοποιούνται σε αυτά τα ποτά.\nΠόσο αυξήθηκε η πίεση και ο κίνδυνος αρρυθμιών μετά από 2 ενεργειακά ποτά\nΟι ερευνητές από το Πανεπιστήμιο του Ειρηνικού, στις ΗΠΑ, ζήτησαν από δεκάδες εθελοντές να καταναλώσουν ένα από τα πιο εμπορικά ενεργειακά ποτά με καφεΐνη, σε διπλή δόση, ή ένα εικονικό ποτό, επίσης σε διπλή δόση. Τα ποτά καταναλώθηκαν εντός 60 λεπτών και ακολούθως οι συμμετέχοντες υποβλήθηκαν σε ηλεκτροκαρδιογράφημα, αλλά και μέτρηση της αρτηριακής πίεσης.\nοι εθελοντές που κατανάλωσαν τα ενεργειακά ποτά σημείωσαν μέση αύξηση της αρτηριακής πίεσης κατά 5 mmHg, συγκριτικά με όσους κατανάλωσαν το εικονικό ενεργειακό ποτό.\nΕίχαν επίσης σημαντικά μεγαλύτερο διάστημα QT. Το διάστημα QT του ηλεκτροκαρδιογραφήματος αντικατοπτρίζει τον κίνδυνο εκδήλωσης αρρυθμιών. Οι γιατροί προειδοποιούν ότι εάν το διάστημα QT είναι πολύ σύντομο ή μεγάλο, μπορεί να προκαλέσει μη φυσιολογικό καρδιακό ρυθμό, οδηγώντας σε απειλητική για τη ζωή αρρυθμία.\nΠοιοι πρέπει να είναι εξαιρετικά προσεκτικοί με τα ενεργειακά ποτά\nΟι υπογράφοντες τη μελέτη επισημαίνουν: «Οι καταναλωτές πρέπει να γνωρίζουν τις επιπτώσεις των ενεργειακών ποτών στο σώμα τους, ειδικά εάν έχουν άλλες υποκείμενες παθήσεις». Προειδοποιούν, δε, ότι μπορεί να είναι ιδιαίτερα επικίνδυνα για ασθενείς με συγγενές σύνδρομο μακρού QT, το οποίο μαζί με άλλες γενετικές αρρυθμιολογικές παθήσεις, ευθύνεται για το 10% των αιφνιδίων θανάτων. Υπογραμμίζουν, τέλος, ότι οι πάσχοντες από υπέρταση, πρέπει να αποφεύγουν την κατανάλωση ενεργειακών ποτών, καθώς η απότομη αύξηση της πίεσης μπορεί να αποβεί θανατηφόρα.


Καλώδιο ηχείων διάφανο 2x1.5 mm² στροφείο 10m 101 Oehlbach\nΕξαιρετικά κατασκευασμένο στερεοφωνικό καλώδιο ηχείων τυλιγμένο σε ένα μίνι στροφείο. Αυτό το καλώδιο ηχείων είναι κατάλληλο για επιδόσεις ενισχυτή έως και 90 watt ανά κανάλι. Η χρήση χαλκού χωρίς οξυγόνο (OFC) ως αγώγιμο υλικό διασφαλίζει ότι μπορεί να επιτευχθεί ένας εξαιρετικά καθαρός και εντυπωσιακός ήχος με αυτό καλώδιο ηχείων. Το καλώδιο έχει επίσης κατασκευαστεί από πάρα πολλά εξαιρετικά λεπτά συρμάτινα καλώδια χαλκού όπου κάθε μεμονωμένο σύρμα έχει διατομή περίπου 0,125 mm. Αυτός ο πολύπλοκος σχεδιασμός αποδεικνύει ότι το καλώδιο είναι ιδιαίτερα αγώγιμο και εύκαμπτο καθόλη τη διάρκεια.\n• Ακτίνα κάμψης: 15 mm\n• Διατομή καλωδίου: 2 x 1,5 mm²\n• Χαρακτηριστικά: Για επιδόσεις ενισχυτή έως και 90 watt\nΚωδικός Προϊόντος: 034262\nΤιμή web: 20,69€


Τʼ άτι σου ακόμα μας πατά, Μπραΐμη! | Ελληνικές Γραμμές\nΟι προδοτικές επιλογές του μεταπολιτευτικού πολιτικού κόσμου που οδήγησαν στην χρεοκοπία και στην απώλεια της εθνικής κυριαρχίας, ήταν η φυσική συνέχεια του προσανατολισμού που ήθελε την Ελλάδα, επαρχία είτε της Οθωμανικής αυτοκρατορίας, είτε κάθε άλλου πιθανού επικυρίαρχου. Το κύριο χαρακτηριστικό ήταν το ίδιο: οφείλουμε να ακολουθούμε τον προσανατολισμό που θα μας δώσει την επιβίωση, υποβαθμίζοντας κάθε πιθανότητα ανεξαρτησίας και παραδίδοντας την προγονική παρακαταθήκη μόνο στα ράφια των τουριστικών προϊόντων.\nΟι Τούρκοι είναι εδώ! Μέσα από την άρρωστη στάση πολιτικών και διπλωματών που καταφεύγουν σε κατευνασμούς και νομικισμούς, σε δήθεν καλύψεις από δομές όπως της Ευρωπαϊκής Ένωσης που σε τίποτα δε μπορούν να μας βοηθήσουν. Μέσα από τα ελεεινά τηλεοπτικά δίκτυα που προβάλλουν τα υποπροϊόντα των Τούρκων ακόμα και πρωταγωνιστών σφαγών κατά του Ελληνισμού, "ελληνικές" σειρές που δείχνουν Τούρκο να συζεί με Ελληνίδα και να προκύπτει η μικτή οικογένεια. Μέσα από το απίστευτο ξεπούλημα της Ελληνικής γης σε Τούρκους "επενδυτές", από την άφρονα και εγκληματική πολιτική εισαγωγών που καθιστά την Τουρκία δεύτερο ή τρίτο εμπορικό εταίρο (χωρίς να είναι στην Ε.Ε.).\nΜέσα από τις πολλές και ποικίλες πολιτιστικές ομάδες και πρωτοβουλίες της διαβόητης "ελληνοτουρκικής" φιλίας. Μέσα από τους πολλούς και ολοένα πολλαπλασιαζόμενους πουλημένους διανοητές που τεχνηέντως κατασκευάζουν ιδεολογήματα προκειμένου να θέσουν εκτός ιστορικής πορείας τον Ελληνισμό. Μέσα από τον διχασμό που τόσο έντεχνα τροφοδοτούν οι συνεχιστές της άγονης αντιπαράθεσης από την σύσταση του νέου Ελληνικού κράτους. Μέσα από την διείσδυση σε πρωτοβουλίες που επιδιώκουν να αλλοιώσουν το περιεχόμενό τους, στις οποίες ασυνείδητα ενίοτε συμμετέχουν και εθνικιστές. Μέσα από την εκπαίδευση που στρεβλώνει την ιστορία και αρνείται να δείξει το πραγματικό πρόσωπο των Τούρκων.\nΣτις κρίσιμες περιστάσεις που διέρχεται ο τόπος, η εθνική αφύπνιση είναι επιβεβλημένη. Πρέπει να πολεμήσουμε το νέο προσκύνημα που υπαγορεύουν οι πρόθυμοι ως ρεαλιστική στάση. Πρέπει να συντρίψουμε τον ραγιαδισμό. Να δώσουμε απάντηση εθνική στην Κύπρο, στο Αιγαίο, στην Θράκη και όπου αλλού προκύπτει απειλή. Να σταματήσουμε τις άσκοπες εκκλήσεις στους "δανειστές". Η Ελλάδα διαθέτει δυνάμεις, αρκεί να έχει απόφαση.\nΟι εθνικιστές είναι η φυσική πρωτοπορία αυτού του αγώνα. Δεν αρκούν οι επισημάνσεις χρειάζεται άμεση δράση. Να ξυπνήσουμε τον Ελληνικό λαό που ξέρει να μάχεται. Έχουμε χρέος αγώνα.


Οι Beatles στο διάστημα | Mixtape.gr\nΣυντάκτης Παναγιώτης Κονδύλης στις 5 Feb 2008 • 00:00 No Comments\nΗ NASA χθες χρησιμοποίησε το κομμάτι των The Beatles, "Across the Universe". Το κομμάτι ακούστηκε σε όλο τον γαλαξία, εώς τον Polaris, τον Πολικό Αστέρα.\nΉταν η πρώτη "ραδιοφωνική" αναμετάδοση μουσικού κομματιού στο διάστημα από την Αμερικάνικη εταιρεία. Η αναμετάδοση του κομματιού συνδυάστηκε με τρεις επετείους: την τεσσαρακοστή επέτειο από την κυκλοφορία του τραγουδιού, την τεσσαρακοστή πέμπτη από την ίδρυση του Deep Space Network της NASA και την πεντηκοστή επέτειο από την ίδρυση της NASA.\n"Στείλτε την αγάπη μας στους εξωγήινους", ήταν το μήνυμα του Paul McCartney.\nΗ μετάδοση θα γίνει με την ταχύτητα του φωτός, αλλά θα χρειαστούν 431 χρόνια για να φτάσει τον τελικό προορισμό του το τραγούδι, που απέχει 2,5 τετράκις εκατομμύρια μίλια από τη Γη.\nΜία νέα αγορά ανοίγεται για τους The Beatles;\nΔιαβάστε περισσότερα στο site της NASA


Σοφιανός Ορθοπεδικά Είδη Μαξιλάρι Καθίσματος Ανατομικό με Πλάτη AC-719 - Σοφιανός\nΑρχική σελίδα / Προϊόντα Υγείας & Ομορφιάς / Μαξιλάρια / Ανατομικά - Ύπνου / Μαξιλάρι Καθίσματος Ανατομικό με Πλάτη AC-719\nΜαξιλάρι Καθίσματος Ανατομικό Με Πλάτη AC-719: Προσφέρει άριστη υποστήριξη και ανακουφίζει από την οσφυαλγία. Μαξιλάρι με ξύλινο σκελετό, επενδυμένο με βελούδινο κάλυμμα και αφρό πολυουρεθάνης (memory foam). Χάρη στο υλικό του, προσαρμόζεται στη φυσιολογική καμπύλη της μέσης και διασφαλίζει τη λήψη σωστής στάσης του σώματος στην καθιστή θέση. Το κάλυμμα του αφαιρείται και πλένεται. Ιδανικό…\nΚωδικός προϊόντος: AC 719 Κατηγορία: Ανατομικά - Ύπνου. Ετικέτες: 719, AC, emory, oam, Ανατομικά, Ανατομικό, Καθίσματος, μαξιλάρι, με, πλάτη, Ύπνου.\nΜαξιλάρι καθίσματος ανατομικό με πλάτη AC – 719\nBe the first to review “Μαξιλάρι Καθίσματος Ανατομικό με Πλάτη AC-719” Ακύρωση απάντησης


Χάνουν βάρος μείωση σωματικού λίπους Τι μπορώ να πάθω αν χάσω γρήγορα κιλά - Ενδοκρινολογία - Υγεία\nΧάνουν βάρος μείωση σωματικού λίπους. Περισσότερα από Fitness\nΩστόσο, αυτό δεν μπορεί να είναι η πιο αποτελεσματική προσέγγιση για τη διατήρηση της μυϊκής μάζας, ενώ κάνετε δίαιτα. Αυτό σημαίνει ότι αν ζυγίζετε 90 κιλά, θα πρέπει να ψάχνετε για να χάσετε περίπου 0. Συμβουλή 2: Χρησιμοποιήστε Μια Ευέλικτη Διατροφική Προσέγγιση Πολλά άτομα περιορίζουν σημαντικά τις διατροφικές επιλογές τους σε τροφές ενώ βρίσκονται σε δίαιτα.\nΑυτό μπορεί να λειτουργήσει σε σύντομο χρονικό διάστημα, δεν είναι βιώσιμο όμως μακροπρόθεσμα. Το να ακολουθείς μια ευέλικτη προσέγγιση όσον αφορά την δίαιτα και όχι μια άκαμπτη προσέγγιση έχει βρεθεί ότι έχει σύνδεση με τον δείκτη BMI ένας δείκτης που χάνουν βάρος μείωση σωματικού λίπους την μυϊκή μάζα του σώματος.\nΜπορεί επίσης να σας βοηθήσει να αισθάνεστε χορτάτοι ενώ κάνετε δίαιτα. Οι πρωτεϊνικές ανάγκες μπορεί να αυξηθούν σε κάποιον που κάνει δίαιτα, προπονείται σκληρά, και έχει μειώσει εντελώς το λίπος, ωστόσο, πολλά άτομα το παρακάνετε με την ποσότητα της πρωτεΐνης που καταναλώνετε, ενώ κάνετε δίαιτα. Στην πραγματικότητα, η πρόσληψη πρωτεΐνης 1 γραμμάριο ανά κιλό σωματικού βάρους είναι κατάλληλη για τα περισσότερα άτομα που προσπαθούν να διατηρήσουν όσο το δυνατόν περισσότερη μυϊκή μάζα με παράλληλη μείωση του σωματικού λίπους.\nΤα άτομα που είναι σημαντικά υπέρβαρα μπορεί να θέλουν να μειώσουν τον αριθμό αυτό ελαφρά, prom λεπτό κάτω τα άτομα που είναι χαμηλά σε βάρος και κάνουν σκληρή προπόνηση, μπορεί να απαιτείτε λίγο περισσότερο.\nΩστόσο, χάνουν βάρος μείωση σωματικού λίπους αφαίρεση των υδατανθράκων μπορεί να μειώσει την απόδοση κατά τη διάρκεια μιας προπόνησης, η οποία μπορεί να οδηγήσει σε αυξημένη απώλεια μυών, ενώ κάνετε δίαιτα.\nΑν ψάχνετε για μέγιστη διατήρηση της μυϊκής μάζας, ενώ βρισκόσαστε σε δίαιτα, μην εξαλείφετε τους υδατάνθρακες ή το λίπος χάνουν βάρος μείωση σωματικού λίπους την δίαιτα σας. Η δίαιτα έχει σαν αποτέλεσμα μια σειρά από φυσιολογικές αλλαγές, συμπεριλαμβανομένης της μεταβολικής προσαρμογής στη μειωμένη θερμιδική πρόσληψη και στο θερμιδικό έλλειμμα. Αυτό οδηγεί στα λεγόμενα οροπέδια στην απώλεια βάρους κατά την χάνουν βάρος μείωση σωματικού λίπους της δίαιτας.\nΠολλοί άνθρωποι πανικοβάλλονται όταν συμβαίνουν τα οροπέδια στην απώλεια βάρους. Με τη διατήρηση χάνουν βάρος μείωση σωματικού λίπους πρόσληψης της τροφής όσο το δυνατόν σταθερή, ενώ εξακολουθείτε να έχετε πρόοδο, αλλά και όταν συμβαίνουν τα οροπέδια, θα δώσετε την ευκαιρία στο σώμα σας να ανταποκριθεί στα καινούρια δεδομένα, να ξανά έχει πάλι πρόοδο χωρίς να καταφύγετε στην λύση της εξαιρετικά χαμηλής θερμιδικής πρόσληψης που εγκυμονεί κινδύνους για τη υγεία σας.\nΓια παράδειγμα, πολλοί άνθρωποι περιορίζουν τους υδατάνθρακες ή δεν τρώνε μετά από ένα ορισμένο χρονικό σημείο της ημέρας. Ωστόσο, μια πρόσφατη μελέτη ανέφερε στην πραγματικότητα μεγαλύτερη απώλεια βάρους, όταν η πλειοψηφία των υδατανθράκων είχαν καταναλωθεί το βράδυ. Αυτό δεν σημαίνει απαραίτητα ότι η κατανάλωση όλων των υδατανθράκων σας τη νύχτα είναι το καλύτερο. Φυσικά μια καλύτερη προσέγγιση είναι να κατανέμετε τους υδατάνθρακες σας σε όλη την διάρκεια της ημέρας και να μην ανησυχείτε για την κατανάλωση τους μετά χάνουν βάρος μείωση σωματικού λίπους ένα ορισμένο χρονικό διάστημα.\nΜια άλλη λεπτομέρεια είναι η συχνότητα των γευμάτων.\nΆλλη μια λεπτομέρεια είναι πότε και τι πρέπει να τρώμε μετά την προπόνηση. Ωστόσο, πρόσφατες μελέτες έχουν δείξει ότι δεν υπάρχει καμία επίδραση από ένα γεύμα αμέσως μετά την προπόνηση, όταν η πρόσληψη μακροθρεπτικών συστατικών είναι ίση κατανεμημένη κατά την διάρκεια της ημέρας και οι αθλητές δεν είναι σε κατάσταση νηστείας. Χάνουν βάρος μείωση σωματικού λίπους οι αθλητές είναι σε κατάσταση νηστείας, ένα γεύμα μετά την προπόνηση μπορεί να είναι πιο σημαντικό.\nΜε αυτές τις 10 ασκήσεις θα αποκτήσετε λεπτότερη κοιλιά | artofjayward.com\nΔίαιτα της NASA: Χάστε 10 κιλά σε 2 εβδομάδες! | Δίαιτα, Μεταβολισμός, Διατροφή


ΑΝΑΓΚΑΙΟΣ Ο ΚΟΙΝΩΝΙΚΟΣ ΜΕΤΑΣΧΗΜΑΤΙΣΜΟΣ… | Ιδεοπηγή\nΑΝΑΓΚΑΙΟΣ Ο ΚΟΙΝΩΝΙΚΟΣ ΜΕΤΑΣΧΗΜΑΤΙΣΜΟΣ…\nΥπάρχουν διαχρονικά τρεις εχθρικοί προς τον ελληνικό λαό και την ελληνική κοινωνία παράγοντες. Από αυτούς τους παράγοντες, οι δύο είναι στο εξωτερικό (Τουρκία και\nΓερμανία) και ένας στο εσωτερικό (εσωτερική ελίτ). Είναι η εσωτερική «πέμπτη φάλαγγα». Όποιος δεν λαμβάνει υπόψη αυτή την πραγματικότητα, απλά είναι εκτός πραγματικότητας.\nΣε ότι αφορά τους Τούρκους και τους Γερμανούς, το θέμα έχει να κάνει\nκυρίως με τη χάραξη της εξωτερικής πολιτικής. Σε ότι αφορά όμως την εγχώρια ελίτ, το θέμα έχει να κάνει με την ίδια την ύπαρξη και την πορεία του έθνους.\nThis entry was posted on Φεβρουαρίου 17, 2016 by Κλεισθένης in πολιτικά,Ελλάδα,απόψεις.


80 χρόνια πριν... 12-2-1939 | Απόψεις | Η ΚΑΘΗΜΕΡΙΝΗ\n80 χρόνια πριν... 12-2-1939\nΧΕΡΜΠΕΡΤ ΤΖ. ΟΥΕΛΛΣ: Ο περίφημος Αγγλος συγγραφεύς Ουέλλς [...] ευρίσκεται εις τας Αθήνας. [...] Εις τας 9 και 25’ ένας κύριος μετρίου αναστήματος, με εμφάνισιν συμπαθητικήν, μάλλον εύρωστος, τυλιγμένος εις ένα μακρύ καφέ παλτό, με απλόν μαλακόν πίλον εισέρχεται εις το χωλλ της «Βρετανίας». Τα καταγάλανα έξυπνα μάτια του παιχνιδίζουν ανήσυχα. Τα μαλλιά του είναι γκρίζα, γκρίζο το παχύ κάπως μουστάκι του και τα μάγουλά του ροδοκόκκινα. Εις το στόμα του βασανίζεται ένα μισοσβυσμένο πούρο. Δεν [...] είναι άλλος από τον συγγραφέα, που το όνομά του το γνωρίζει ολόκληρος η υφήλιος.\nΑΞΙΩΣΕΙΣ ΦΡΑΝΚΟ: [...] Η εθνικιστική Ισπανική Κυβέρνησις είναι αποφασισμένη να μη δεχθή διαπραγματεύσεις ειρήνης ειμή μόνον διά της άνευ όρων παραδόσεως του εχθρού. [...] Ο στρατηγός Φράνκο δεν πρόκειται να κάμη καμμίαν παραχώρησιν ούτε χάριν οιασδήποτε άλλης ερυθράς οργανώσεως ή προσώπων μετεχόντων αυτής.\nΕΞΗΓΗΣΕΙΣ: [...] Η γαλλική Κυβέρνησις επεφόρτισε τον εν Τόκιο πρεσβευτή της να ζητήση από την ιαπωνικήν Κυβέρνησιν εξηγήσεις διά τον λόγον της υπό των ιαπωνικών στρατευμάτων κατοχής της νήσου Χαϊνάν, τον χαρακτήρα αυτής και την διάρκειάν της.


Prosvasis SA Γραφειοκρατία αγάπη μου… - Prosvasis\nΤην ώρα που δημοσιεύεται το παρόν άρθρο, θα έχει δημοσιευθεί στο Φ.Ε.Κ (και θα είναι Νόμος του Κράτους) το νομοσχέδιο με τις αλλαγές στα εργασιακά- ασφαλιστικά που κατατέθηκε προς ψήφιση σήμερα 07/09/2017.\nΚατ’ αρχήν, προς αποφυγή παρεξηγήσεων, να αναφέρω ότι θεωρώ αυτονόητο να προστατεύεται η εργασία και τα δικαιώματα των εργαζομένων οι οποίοι σε πάρα πολλές περιπτώσεις καταντούν έρμαια των ορέξεων διαφόρων «ξύπνιων». Είναι δείγμα πολιτισμού να είσαι σε θέση να προστατεύεις τον εργαζόμενο.\nΌχι όμως σε βάρος της πραγματικής οικονομίας. Και εξηγούμαι.\nΑν σκεφτούμε το βασικό κοινό συστατικό το οποίο χαρακτηρίζει την καθημερινότητα των συναλλασσομένων με το δημόσιο, αυτό είναι η απύθμενη γραφειοκρατία. Είχα ακούσει πρόσφατα σε μια πολύ ενδιαφέρουσα ομιλία το εξής: Αν στο ένα χέρι έχεις την γραφειοκρατία και στο άλλο το πανίσχυρο υλικό που λέγεται μηχανογράφηση, στην Ελλάδα αντί η μηχανογράφηση να περιορίσει κατά κόρον την γραφειοκρατία, καταφέραμε και δημιουργήσαμε την e-γραφειοκρατία! Και είναι αλήθεια. Πόσες φορές δεν χρειάστηκε να προσπαθήσουμε να ολοκληρώσουμε μια συναλλαγή ηλεκτρονικά και αφού καταθέσουμε την αίτηση-δήλωση να περάσουμε από την αρμόδια δημόσια υπηρεσία με όλα τα δικαιολογητικά για να ολοκληρωθεί. Δώρον άδωρον.\nΑς πάμε λίγο στα δικά μας τώρα.\nΣτην αρχική μορφή της επίμαχης διάταξης γα την οικειοθελή αποχώρηση οριζόταν ότι η υποβολή του εντύπου στο σύστημα ΕΡΓΑΝΗ θα πρέπει να πραγματοποιηθεί εντός 2 εργασίμων ημερών (8 ημερολογιακές έως τώρα), με την υπογραφή του εργαζομένου (μέχρι τώρα δεν ήταν υποχρεωτικό), και αν δεν είναι εφικτό να υπογράψει ο εργαζόμενος γιατί πχ απλά δεν ξαναεμφανίστηκε για δουλειά τότε θα πρέπει να επιδοθεί με δικαστικό επιμελητή, και το έντυπο της επίδοσης να αναρτηθεί στο ΕΡΓΑΝΗ (η συγκεκριμένη υποχρέωση υπήρχε έως τώρα μόνο για την καταγγελία σύμβασης).\nΗ υπογραφή του εργαζόμενου στο έντυπο για να ολοκληρωθεί η υποβολή της οικειοθελούς αποχώρησης είναι σωστή από την άποψη ότι πολλοί «εργοδότες» οι οποίοι απέλυαν εργαζομένους, υπέβαλλαν το έντυπο της οικειοθελούς αποχώρησης αντί της καταγγελίας σύμβασης για να μην καταβάλλουν αποζημίωση στον εργαζόμενο συνοδευόμενο από διάφορες μεσαιωνικές πρακτικές (ουκ ολίγα έχουν ακουστεί).\nΗ προθεσμία όμως των 2 εργασίμων ημερών δείχνει ότι το πρόβλημα είναι βαθύ. Δείχνει ότι ακόμα μία φορά δεν υπάρχει η πρέπουσα συμμετοχή των φορέων που εκπροσωπούν κλάδους στην λήψη των αποφάσεων. Αν είχαν σωστή συμμετοχή άνθρωποι της αγοράς, τότε θα ακουγόταν στο τραπέζι ότι το 80% των επιχειρήσεων που απασχολεί προσωπικό εξυπηρετείται από εξωτερικό λογιστή και ότι το 2 ημέρες είναι απαγορευτικό. Μετά την γνωστή κατακραυγή το 2 εργάσιμες έγινε 4 όπως και θα ψηφιστεί. Μπορείς άραγε όταν δεν έχεις ιδέα πως δουλεύει η αγορά να κάνεις μεταρρυθμίσεις;\nΕπίσης, προστίθεται και η υποχρέωση να δηλώνονται ηλεκτρονικά στο ΕΡΓΑΝΗ η υπερεργασία και οι υπερωρία πριν εκείνες ξεκινήσουν (μέχρι τώρα υπήρχε το ειδικό βιβλίο υπερωριών στο οποίο καταγράφαμε τις υπερωρίες και τις δηλώναμε στο ΕΡΓΑΝΗ μέχρι την 15η ημέρα του επόμενου μήνα). Γίνεται με ένα λάθος να διορθώσεις ένα άλλο λάθος;\nΗ αλήθεια είναι ότι πολλοί εργοδότες δήλωναν τις υπερωρίες μόνο σε περίπτωση ελέγχου διότι το ειδικό βιβλίο υπερωριών μπορούσε να συμπληρωθεί ηλεκτρονικά σε ένα απλό excel και αν δεν γινόταν έλεγχος απλά σβηνόταν. Τώρα πάμε στο άλλο άκρο να υποχρεώνεται ο εξωτερικός λογιστής (γιατί εκείνος θα το κάνει) να γίνει διανυκτερεύον φαρμακείο μήπως και μερακλωθεί η παρέα στο τραπέζι 4 και θα πρέπει ο dj να κάτσει άλλη μια ώρα. Ο στόχος είναι να πληρωθεί ο dj την extra ώρα και να αυτό να μπορεί να γίνει σε νορμάλ συνθήκες.\nΕφόσον είναι επιτακτική ανάγκη να μηχανογραφηθεί όλο το σύστημα για να μπορεί να ελεγχθεί πιο αποτελεσματικά(γιατί έχει αποδειχθεί ότι δεν ελέγχεται όσο θα έπρεπε) τότε η λύση δεν θα έπρεπε να είναι η απλή δηλ. φορτώστε τα όλα στους λογιστές. Η λύση θα πρέπει να είναι ριζοσπαστική. Πρέπει να σκεφτούμε out of the box.\nΠως θα μπορούσε να λυθεί το πρόβλημα με τις προσλήψεις, απολύσεις, αποχωρήσεις κλπ; Κάνοντας το εργαζόμενο μέρος της διαδικασίας.\nΑς υποθέσουμε ότι κάποιος προσλαμβάνεται από μια εταιρεία και συμφωνούν να ξεκινήσει εργασία την προσεχή Δευτέρα 11/9/2017 στις 09:00. Υποχρέωση του εργοδότη είναι να συμπληρώσει και να υποβάλλει το έντυπο στο σύστημα ΕΡΓΑΝΗ μέχρι την Δευτέρα 11/9/2017 και ώρα 08:59.Κι εδώ είναι το σημείο που θα γίνει ο εργαζόμενος μέρος της διαδικασίας. Θα πρέπει να η διαδικασία να λειτουργήσει όπως λειτουργεί η διαδικασία με τα μισθωτήρια. Δηλαδή, θα πρέπει να εισέλθει ο εργαζόμενος στο σύστημα ΕΡΓΑΝΗ και να κάνει αποδοχή της πρόσληψης (ότι συμφωνεί δηλαδή με τους όρους). Και για να προλάβω κάποιους που θα πουν «Μα πόσους κωδικούς να έχουμε πια;» απαντώ το εξής απλό: Username: ΑΦΜ, Password: ΑΜΚΑ.\nΤο ίδιο θα πρέπει να ισχύει και για τις αποχωρήσεις, απολύσεις. Ο εργοδότης υποβάλλει το έντυπο, και ο εργαζόμενος εντός της προθεσμίας εισέρχεται στην εφαρμογή και κάνει αποδοχή. Αν δεν συμφωνεί με τους όρους της αποχώρησης τότε να «μπει στο παιχνίδι» η Επιθεώρηση Εργασίας. Έτσι ο εργαζόμενος (και τα όργανα του ελέγχου) έχει ανά πάσα στιγμή να έχει εικόνα για τον εργασιακό του βίο.\nΔεύτερον, από την στιγμή που γίνεται κάποιος εργοδότης θα πρέπει να υποχρεούται να εγκαθιστά στην επιχείρησή του εγκεκριμένο σύστημα ωρομέτρησης (πχ κάρτα). Για να προλάβω εδώ εκείνους που θα αναφερθούν στο κόστος εγκατάστασης, να τονίσω ότι 1-2 φορές να διαπιστώσει ο έλεγχος ότι δεν δήλωσες τις υπερωρίες, έχεις υπερκαλύψει κατά πολύ το κόστος εγκατάστασης. Το σύστημα καταγράφει τις ώρες εργασίας και αποδεσμεύονται οι υποχρεώσεις να υποβάλλεις κάθε μέρα έντυπα και έντυπα στο ΕΡΓΑΝΗ αφού ο εργαζόμενος θα «χτυπήσει» την κάρτα όταν εισέλθει και όταν εξέλθει από την εργασία του, input το οποίο θα πάρει ο λογιστής και θα υπολογίσει για τον μήνα την μισθοδοσία συμπεριλαμβανομένων των υπερωριών.\nΜπορεί να φαίνονται βουνά τα παραπάνω αλλά θεωρώ αν στηθούν σωστά μπορούν να δουλέψουν.\nΜε το να ενισχύεις την γραφειοκρατία, το μόνο που καταφέρνεις είναι να φορτώνεις τους συνεπείς με extra δουλειά και στρές, γιατί αυτός που θέλει να στην κάνει θα βρει τον τρόπο να στην κάνει. Και επιτέλους να καταλάβουμε ότι δεν γίνεται με παλιές πρακτικές να βλέπεις μπροστά. Χρησιμοποιώντας την ίδια συνταγή το ίδιο φαγητό θα πάρεις.\n*Ο κ. Νικόλαος Φραγκιαδάκης είναι Λογιστής-Φοροτεχνικός, Μέλος Ι.ο.Φο.Μ..


Η μητέρα του Αδαμάντιου Μαντή ξεσπά: «Ο δολοφόνος του γιου μου είναι ελεύθερος» | ΣΚΑΪ\nΗ μητέρα του Αδαμάντιου Μαντή ξεσπά: «Ο δολοφόνος του γιου μου είναι ελεύθερος»\nΕλλάδα 18:35, 07.05.2022\nΉταν βράδυ της 3ης Νοεμβρίου του 2019. Πριν από 30 μήνες. Ένα υπέροχο χαμόγελο «έσβησε» για πάντα. Ο Αδαμάντιος Μαντής δεν γύρισε ποτέ στο σπίτι. Ένας οδηγός στην παραλιακή τον χτύπησε με το αυτοκίνητό του, πετώντας τον αρκετά μακριά. Το πόρισμα του θανάτου του: βαριές κρανιοεγκεφαλικές κακώσεις. Όλοι βυθίστηκαν στο πένθος. Ο πατέρας του, η αδερφή του και η μητέρα του, Κατερίνα Τζιάλλα. Οι φίλοι και οι συμπαίκτες του. Τα νέα «παιδιά» της οικογένειας Μαντή. Ο Αδαμάντιος, για όσους τον γνώριζαν, ήταν ένα αρκετά ταπεινό άτομο. Ένας πολίστας που έπαιρνε την κάθε του ομάδα στις πλάτες του και την κουβαλούσε, μέχρι τέλους, κερδίζοντας τη μία μετά την άλλη όλες τις μάχες που έδινε μέσα στην πισίνα.\nΚρήτη: Μεγάλη φωτιά και δυνατές εκρήξεις στη Βιομηχανική Περιοχή Ηρακλείου- Δείτε βίντεο και φωτο\nTAGS: τροχαίο παραλιακή


Κοινωνικός τουρισμός: Νέο πρόγραμμα με επιδότηση και των ακτοπλοϊκών εισιτηρίων - Ελλάδα - Νέα Κρήτη\nΤώρα διαβάζετε: Κοινωνικός τουρισμός: Νέο πρόγραμμα με επιδότηση και των ακτοπλοϊκών εισιτηρίων\nΣπύρος Πρωτοψάλτης: Τα νεότερα για τον κοινωνικό τουρισμό, τα κατασκηνωτικά προγράμματα, τις τρέχουσες δομές του ΟΑΕΔ, αλλά και πρόγραμμα επιδότησης εργασίας που σχεδιάζουν στον Οργανισμό\nΤην κατάρτιση ενός πιο διευρυμένου και ενισχυμένου προγράμματος κοινωνικού τουρισμού, αρχής γενομένης από το επόμενο τουριστικό έτος, στο οποίο, για πρώτη φορά όπως είπε, θα επιδοτούνται και τα ακτοπλοϊκά εισιτήρια, προανήγγειλε ο διοικητής του ΟΑΕΔ Σπύρος Πρωτοψάλτης, μιλώντας στην εκπομπή «Κοινωνία Ώρα MEGA».\n«Προσπαθούμε να εξασφαλίσουμε έξτρα πόρους για το επόμενο έτος, για ένα πιο δυναμικό πρόγραμμα , αυτό που ξεκινάει στις 20 Αυγούστου. Στα σχέδια μας είναι ένα πρόγραμμα μέσω του οποίου θα επιδοτούνται και τα ακτοπλοϊκά εισιτήρια, για πρώτη φορά και το εξετάζουμε σε συνεργασία με τους συναρμόδιους υπουργούς» ανέφερε χαρακτηριστικά ο κ. Πρωτοψάλτης.\nΕπιπλέον, οι 113.000 επιταγές που δεν ενεργοποιήθηκαν το 2019-2020 στον κοινωνικό τουρισμό, θα μπορούν να ενεργοποιηθούν έως το τέλος Οκτωβρίου, δίνοντας έτσι η κυβέρνηση τρίμηνη παράταση.\nΜεταξύ άλλων, ο κ. Πρωτοψάλτης αναφέρθηκε και στα προγράμματα που αφορούν τα κατασκηνωτικά προγράμματα.\nΤρέχουσες δράσεις του ΟΑΕΔ\nΈτσι, δίνεται παράταση έως τις 24 Μαΐου , τελευταία μέρα κατά την οποία μπορούν οι μακροχρόνια άνεργοι να καταθέσουν στην ειδική πλατφόρμα τα στοιχεία τους.\nΌπως αναφέρεται και στο ipaidia, ο κ. Θεοχάρης, υπογράμμισε ότι πλέον στο πρόγραμμα θα μπορούν να μετάσχουν όλες οι επιχειρήσεις, ανεξαρτήτως εργαζομένων, η επιδότηση και οι αποδοχές των εργαζομένων θα είναι μεγαλύτερες, ενώ αναμένεται να απλουστευτεί και η διαδικασία πρόσληψης. Το πρόγραμμα αφορά πάνω από 9.000 θέσεις εργασίας για επανένταξη στην αγορά εργασίας και δεν έχει ηλικιακά όρια.


Μέσα σ'ένα σεντουκάκι: Καλώς ήρθες Άνοιξη!! Οι πρώτες ανοιξιάτικες εργασιοστιγμούλες μας!\nΚαλώς ήρθες Άνοιξη!! Οι πρώτες ανοιξιάτικες εργασιοστιγμούλες μας!\nΠοπό!! Πολύ καιρό έχω να κάνω ανάρτηση!! Πολύ δουλειά στο σχολείο, υποχρεώσεις μετά το σχολείο, που να είχα και οικογένεια... φαντάζομαι πόσο δύσκολο είναι να συντηρήσεις ένα blog,άμα έχεις οικογένεια, παιδιά και σπίτι...πολλά μπράβο στους συναδέλφους που τα καταφέρνουν να τα κάνουν όλα!!!\nΣημερινό θέμα είναι η Άνοιξη και οι πρώτες ανοιξιάτικες εργασιοστιγμούλες που ζήσαμε με τα παιδιά στο σχολείο!!\nΟ κρόκος Κοζάνης άνθισε στον κήπο μας!!\nΚάποιοι 3d επισκέπτες μας έφεραν την άνοιξη.\nΜε χαρτοταινία και εφημερίδες φτιάξαμε τα σώματα των ζώων, τα βάψαμε και τα στολίσαμε ώστε να πάρουν την τελική τους μορφή. Αφού τα φτιάξαμε, μπήκαν στον ανοιξιάτικο κοινόχρηστο κήπο του σχολείου μας.\nΗ χελωνίτσα που ξύπνησε από την χειμερία νάρκη.\nΗ μελισσούλα και η πεταλουδίτσα μας, έτοιμες να υποδεχτούν την άνοιξη!\nκαι το όμορφο πουλάκι μας, που τα παιδιά το φαντάζονται να κελαηδά τον πιο όμορφο μουσικό σκοπό!!\nκαι ο ανοιξιάτικος κήπος μας, στον εσωτερικό χώρο του σχολείου, έχουμε και εξωτερικό κήπο και θα κάνουμε ειδική ανάρτηση για αυτόν!\nΣύντομα θα έρθουν και τα χελιδονάκια που φτιάξαμε, προς το παρόν δείτε μια δόση από τα πουλάκια που έφτιαξα για να διακοσμήσω τον πίνακα ανακοινώσεων για τους γονείς!\nΜια μαμά που είναι άριστη στα γαλλικά, ήρθε και μας έκανε μάθημα! Είπαμε να συνδυάσουμε λοιπόν την άνοιξη με τη Γαλλία και έτσι φτιάξαμε έναν ανοιξιάτικο πίνακα με τον Πύργο του Άιφελ!\nκαι εννοείται πως η κυρία ζήλεψε και έκανε και αυτή έναν πίνακα!\nκαι σας χρωστάμε από τον προηγούμενο μήνα... μια εργασιοστιγμούλα\nΗ αμυγδαλιά που φέρνει την άνοιξη τον χειμώνα!!\nΚλαδιά από γλασέ καφέ χαρτί, γκοφρέ και απλό χαρτί α4 για τα άνθη(και μερικά κουμπιά),λίγη χρυσόσκονη και έτοιμη η αμυγδαλιά μας!!\n"Ρώτησαν την αμυγδαλιά αν υπάρχει Θεός\nκαι η αμυγδαλιά άνθισε"\nκαι πίνακες με θέμα την αμυγδαλιά, έμπνευση από γνωστούς διάσημους ζωγράφους σε ομαδική εργασία, δραστηριότητα με την κα Σοφία.\nΑυτά τα όμορφα στη σύντομη ανοιξιάτικη ανάρτηση μας! Σας αφήνω με το πρώτο ουράνιο τόξο της Άνοιξης, που έπιασε ο φωτογραφικός φακός μου!! Πολλά φιλάκια!\nΜην ξεχνάτε ότι μετά από μια καταιγίδα\nβγαίνει ο ήλιος και εμφανίζεται το ουράνιο\nτόξο...έτσι είναι και η ζωή!!\nΑναρτήθηκε από Anna Markaki στις 08:53\nΕτικέτες 3D ΚΑΤΑΣΚΕΥΗ, ΑΜΥΓΔΑΛΙΑ, ΑΝΟΙΞΗ, ΠΕΤΑΛΟΥΔΑ, ΠΟΥΛΙΑ\nΔανάη 7/3/15 09:15\nΕΝΘΟΥΣΙΑΣΤΗΚΑ ΜΕ ΤΙΣ ΑΜΥΓΔΑΛΙΕΣ ΣΑΣ!!!!!!!!!!!\nΑΝΝΑ ΜΑΡΚΑΚΗ 7/3/15 09:33\nαπλή εύκολη και διασκεδαστική κατασκευή. Το ίδιο ισχύει και για τις ομαδικές!! χαιρόμαστε που σας αρέσουν και ευχαριστούμε πολύ!!


ΕΦΕΔΡΙΚΟ ΠΟΛΙΤΙΚΟ ΚΑΦΕΝΕΙΟ: Σατιρικοί στίχοι για την 4η Αυγούστου\nΣατιρικοί στίχοι για την 4η Αυγούστου\nΤο καθεστώς της 4ης Αυγούστου ήταν τυχερό, με την έννοια ότι δεν είχε το συνηθισμένο κακό τέλος των δικτατοριών, αλλά έπεσε μετά τη γερμανική εισβολή στην Ελλάδα. Δεν πέρασε έτσι από φάση ανοιχτής παρακμής, ενώ τα κοσμοϊστορικά γεγονότα που ακολούθησαν, ο πόλεμος και η Κατοχή, το μεγαλείο της Εθνικής Αντίστασης, ο Εμφύλιος Πόλεμος, βοήθησαν στο να ξεχαστεί η δικτατορία, όσο κι αν η γύμνια του καθεστώτος ήταν φανερή (δείτε, ας πούμε, τι λέει ο Σεφέρης στο Πολιτικό Ημερολόγιο για την ποιότητα των τεταρταυγουστιανών που είχαν τοποθετηθεί σε καίριες κρατικές θέσεις). Για τον ίδιο λόγο, δεν είναι πολλοί οι σατιρικοί στίχοι για την 4η Αυγούστου. Σατιρικά έντυπα κυκλοφορούσαν βέβαια, αλλά η λογοκρισία δεν άφηνε καμιά χαραμάδα για κριτική. Να πούμε παρεμπιπτόντως ότι σε ένα από αυτά τα έντυπα, τον Διαδοσία, δημοσιεύτηκε πρώτη φορά το τραγούδι της 4ης Αυγούστου, το γνωστό «Γιατί χαίρεται ο κόσμος και χαμογελά πατέρα», που αποδίδεται στον θεατρικό συγγραφέα και ευθυμογράφο Τίμο Μωραϊτίνη. Ο γιος του πάντως, ο δημοσιογράφος Γιώργος Μωραϊτίνης, υποστηρίζει, με πειστικά επιχειρήματα, ότι πρόκειται για παλιούς επιθεωρησιακούς στίχους γραμμένους για την 25η Μαρτίου, που το καθεστώς τούς οικειοποιήθηκε χωρίς να ρωτήσει τον στιχουργό (και πράγματι οι εικόνες του τραγουδιού είναι ανοιξιάτικες, όχι αυγουστιάτικες).\nΠάντως, όπως θυμόμαστε και από την πιο πρόσφατη χούντα του 1967, σε συνθήκες δικτατορίας ακόμα και ο παραμικρός υπαινιγμός παίρνει διαστάσεις. Η Βαρβάρα, το ρεμπέτικο του Παναγ. Τούντα, μπορεί να ήταν απλώς ένα από τα πολλά ρεμπέτικα με πονηρούς στίχους:\n«Η Βαρβάρα κάθε βράδυ στη Γλυφάδα ξενυχτάει\nκαι ψαρεύει τα λαβράκια, κεφαλόπουλα, μαυράκια\nΈνας κέφαλος βαρβάτος, όμορφος και κοτσονάτος\nτης Βαρβάρας το τσιμπάει, το καλάμι της κουνάει\nΜα η Βαρβάρα δεν τα χάνει, τον αγκίστρωσε, τον πιάνει\nτον κρατά στα δυο της χέρια και λιγώνεται στα γέλια».\nΘεωρήθηκε όμως ότι περιείχε υπαινιγμό για τη ζωηρή κόρη του δικτάτορα, και γι’ αυτό γνώρισε τεράστια εμπορική επιτυχία — πριν απαγορευτεί. Ο Πέτρος Κυριακός είχε πει πάνω στο θεατρικό σανίδι «Θα το πω κι ας το πιω» (το ρετσινόλαδο) – - και το ήπιε.\nΟ σατιρικός ποιητής και επιθεωρησιογράφος Πωλ Νορ, δηλαδή ο Νίκος Νικολαΐδης (ή Νίκος Λαΐδης) προτίμησε κάτι άλλο: έγραφε στη Βραδυνή γλυκανάλατα ποιήματα που όμως έκρυβαν ένα μυστικό. Ένα παράδειγμα, οι «Λυρικοί λήροι», δημοσιευμένοι το 1937 στη Βραδυνή:\nΧαρά απ’ άκρη σ’ άκρη!\nΕστέρεψε το δάκρυ.\nΣ’ όλα τα μάτια λάμπει\nελπίδας άγιο φως!\nΜέρα με την ημέρα\nεδώ σ’ αυτή τη σφαίρα\nσε κάθε καρδιά θάμπει\nΣ’ όνειρα πλάνα\nτώρα θα ζήσω!\nΌλα τα πλάνα\nΆστα κι ας πάνε!\nΣαν θα ψοφήσω,\nστον κόσμο αυτό\nμα με άλλη μούρη\nΣαν ποίημα είναι μάλλον φρικαλέο, αλλά βέβαια το γούστο είναι στην ακροστιχίδα, που απαρτίζεται από το πρώτο γράμμα του κάθε στίχου, και που διαβάζεται: ΧΕΣΕ ΜΕΣΑ ΣΤΟ ΦΑΣΙΣΜΟ. Σε άλλο ποίημα το κρυφό μήνυμα ήταν ΖΗΤΩ Η ΔΗΜΟΚΡΑΤΙΑ, και ούτω καθεξής. Με τον καιρό το μυστικό το έμαθαν πολλοί και κάποιος καλοθελητής το σφύριξε στον Μανιαδάκη. Ειδοποιημένος τελευταία στιγμή, ο Πωλ Νορ πρόλαβε να φύγει στο εξωτερικό.\nΟ καλός ποιητής Μάρκος Τσιριμώκος, τεχνίτης της αθηναϊκής σχολής, έγραψε πολλές παρωδίες και σάτιρες για το καθεστώς, που διαβάζονταν σε συναντήσεις μεταξύ φίλων (και δημοσιεύτηκαν το 1945 στο αριστερό λογοτεχνικό περιοδικό Ελεύθερα Γράμματα). Ξεσηκώνω ένα ποίημα:\nΠοτέ σου να μην πεις τη σκάφη σκάφη\nκι ούτε πως βρίσκεις την Ελλάδα σάπια.\nΣτείλαν πολλούς ως τώρα στην Ανάφη\nκι ήρθε ο καιρός να κάνουμε την πάπια.\nΚι αν βάλθηκε να υμνεί του Πινκ τα χάπια,\nκι αν μας περνάει το μπρούτζο για χρυσάφι,\nο τύπος τα που γράφει άλλος τα γράφει!\nΣτ’ αυγά σου κάτσε, κάνοντας την πάπια.\nΤα χάπια του Πινκ ήταν ένα καταπότιο «διά πάσαν νόσον» που είχε μεγάλη πέραση στις πρώτες δεκαετίες του αιώνα. Κι άλλο ένα ποίημα του Τσιριμώκου, για την υποχρεωτική «χαρά και εργασία» που προωθούσε το καθεστώς Μεταξά στο πλαίσιο του δικού του σαξές στόρι:\nΧΑΡΑ ΚΑΙ ΕΡΓΑΣΙΑ\nΣα χτες και σα προχτές την πάσα μέρα\nνα ’χουμε πανηγύρια και γιορτές,\nστο κάθε παραθύρι και παντιέρα,\nκαι προβολείς τη νύχτα και φωτιές.\nΝα καίγεται παντού το πελεκούδι,\nνα βγάλει ο τόπος όνομα γλεντζέ,\nσα θα χορέβει νηστικό τ’ αρκούδι\nκαι βάλ’ η Ζαφειρίτσα φερετζέ.\nΚι οι λέρες οι χαφιέδες κι όσοι βλάκες\nστην Αθήνα τη νέα και παλιά\nθα βάζουν στα μεγάφωνα τις πλάκες\nύμνων — για τη χαρά και τη δουλιά.\nΜε τον θάνατο του δικτάτορα στις 29 Ιανουαρίου 1941, ο Γιώργος Κοτζιούλας έγραψε ένα ποίημα στο οποίο δεν μασάει τα λόγια του. Καθώς είναι πολύ μεγάλο, παραθέτω μόνο τα τέσσερα πρώτα τετράστιχα που δίνουν μια καλή ιδέα για το υπόλοιπο:\n29 Γενάρη – ετούτη, ετούτη δω\nτη μέρα ξεφαντώνω εγώ, κι όχι την άλλη\nπού ’θελε εκείνος ο φριχτός, ο Οξαποδώ,\nτο πενταπίθαμο ανθρωπόμοιαστο βουβάλι.\nΠάει το βαρύ σκοτάδι τέσσερω χρονώ,\nπάει ο βραχνάς που μας επλάκωνε τα στήθη.\nΣωριάστηκε όμοια με τσουβάλι από σανό\nκι όπως πατάς σκορπιόν έτσι κι αυτός διαλύθη.\nΔεν έπεσε όμως από χέρι εκδικητή,\nτον ζούληξε μονάχα η φτέρνα του θανάτου.\nγιατί στην κλούβα όπου είχε ο τύραννος κλειστεί\nμόνο τους δήμιους κάποτε άφηνε κοντά του.\nΣιγουρεμένος όπως φρούριο κινητό,\nμα έντρομος πάντα κάτου απ’ τα ματογυάλια\nκρυφάκουε των μαρτύρων, αχ, το βογγητό,\nχοροπηδώντας όλο απάνθρωπη αναγάλλια.\nΌσο κι αν αγαπώ τον ποιητή και άνθρωπο Κοτζιούλα, βρίσκω ότι ένας ομότεχνός του έθαψε τον δικτάτορα πολύ πιο αποτελεσματικά. Εννοώ τον Ασημάκη Πανσέληνο (που έχει γράψει και πολλά γουστόζικα για τον Μεταξά στο αυτοβιογραφικό του αριστούργημα «Τότε που ζούσαμε»). Ο Πανσέληνος έγραψε το εξής θαυμάσιο τετράστιχο για τον θάνατο του δικτάτορα:\nΣτα χέρια επάνω οι φίλοι μου οι πιστοί\nμε φέρανε στο σπίτι το στερνό μου,\nδι’ εγκυκλίου με κλάψαν όλοι οι Έλληνες\nπου με είχαν αγαπήσει δια νόμου.\nΑυτό λέγεται, θαρρώ, σφάξιμο με το μπαμπάκι.\nΑναρτήθηκε από Παναγιώτης Βήχος στις 7:11 μ.μ.\nΛηγμένα τρόφιμα και μια ληγμένη ζωή; Αντισταθείτε…...\nΤα χημικά προκάλεσαν παγκόσμια παράλυση\nΠερί γερμανικής κυριαρχίας (τι είναι και τι δεν εί...\n«Μέρος της πολιτικής ελίτ υποστηρίζει τη Χρυσή Αυγ...\nΣήμερα που γιορτάζω!\n9 Αυγούστου 1944: Το μπλόκο του Δουργουτιού\n«Τέλος χρόνου» για 10.000 αναπληρωτές\nΓ. Δραγασάκης: «Δύναμη ελπίδας και προοπτικής ο ΣΥ...\nΆλλο Σαβιόλα κι άλλο 902